text:
Hateguwe igitaramo abana bazidagaduriramo bakanifotoza
Mu minsi mikuru usanga akenshi ibirori biba byiganje mu mujyi wa Kigali ari ibyagenewe abantu bakuru, ariko abana bagasigwa mu rugo bareba televiziyo cyangwa bakina n’abakozi.
Mu gihe habura iminsi mike ngo iminsi mikuru ya Noheli n’Ubunani igere, imyiteguro ni yose ariko n’abandi bazasohokera ndetse bakanasohokana ababo.
Kimwe mu birori bitari bimenyerewe mu Rwanda ni ikiswe “Kids Christmas Bonanza”, kizamara icyumweru cyose kuko kizatangira tariki 25 Ukuboza 2018 kikageza tariki ya 01 Mutarama 2019.
Gaju Teddy, uhagarariye kampuni yitw JOG Management, imwe mu zateguye iki gikorwa, yavuze ko cyateguwe mu buryo bwo gufasha abana kwidagadura muri iyi minsi mikuru mu gihe ababyeyi nabo baba bahugiye mu bindi.
Yagize ati “Dusanzwe dutegura ibikorwa n’ibirori bikorerwa abana, kuko buri wese afite icyo ashoboye. Hari uzi gukora ibisuguti na Cakes z’abana, hari uzi gutegura ibirori by’abana, hakaba n’undi uzobereye mu bicuruzwa abana bakunda. Noneho hakaza na Ikibondo Studio bafata amafoto meza muri Kigali.
Yakomeje agira ati " Urumva rero ko abana bazaba bafite amahitamo yo kwidagadura ku cyo bakunda, abana bakunda cakes bazibone, abakunda ibisuguti babibone, ababyeyi bashaka gufotoza abana babo nawo uzaba ari umwanya mwiza cyane cyane ko bagabanyije ibiciro."
Lysette Rubega, uhagarariye Ikibondo Studio izaba itanga serivisi zo gufotora ababyifuza, yavuze ko bagize iki gitekerezo nyuma y’uko bigaragariye ko abantu bagira ikibazo cyo gufotoza abana babo.
Ati " Tugitangira ibyo gufotora ababyeyi barabyishimiye ku buryo buri munsi tuba dufite byibura abantu batatu badusabye kubafotora. Gutegura iki gikorwa rero byari ukwegera ababyifuza ndetse no kubaha ubunani tubagabanyiriza ibiciro. Ikindi ni uko promotion yo gufotora izakomeza na nyuma y’Ubunani, aho ababyifuza badusanga aho dukorera hateganye n’inyubako ya MIC."
Ibi birori bizajya bigira umwihariko wa buri munsi mu minsi yose bizamara, hakazaba harimo imikino itandukanye, ibyo kurya n’ibyo kunywa ku buryo umwana atakwica n’inzara cyangwa irungu.
Mu rwego kandi rwo gufasha abana kwisanzura neza, iki gikorwa cyashyizwe muri Hoteli ya Marasa Umubano (yahoze yitwa Merdien) iherereye Kacyiru. Kwinjira ku mwana buri munsi ni amafaranga ibihumbi bitanu gusa (5.000Frw).
JOG Management na Ikibondo Studio bemeza ko ibirori nk’ibi bizajya biba kenshi mu rwego rwo guha abana imyidagaduro ibabereye kandi ibashyiramo indangagaciro za Kinyarwanda.


c: text/html

text:
Dore bimwe mu biranga urukundo nyakuri
Umuhanzi umwe yigeze aririmba ngo burya urukundo ni indwara kandi itavuwe yakwica nk’izindi zose. Nubwo mpereye kukuvuga urukundo nk’indwara nyamara sicyo ngamije nashakaga kwerekanako mu ruhande rumwe umuntu iyo abuze urukundo abirwara naho uwa zimaniwe urukundo n’uwo yihebeye rukamukiza ibikomere byo mu mutima. Biragoye gukundwa udakunda ,kuberako icyo umuntu abibye aricyo asarura.
Iyo umuntu atakaje urukundo abihirwa n’ubuzima naho uwahawe urukundo we abona ntakindi cyarumurutira. Abantu benshi bafite ibikomere kuko babanje guhura n’abatakira urukndo rwabo, babakinishiriza amarangamutima, hari benshi biyahuye kubera kubura urukundo, abandi babivuyemo iby’urukundo hari n’abahisemo kwica ababanze. Ibi byose tuvuze haruguru bikubiye mu rusobe rw’imbaraga z’urukundo.
Hari ikintu Bibiliya ivuga ku rukundo, ishaka kwerekana uko imibanire hagati y’abantu n’abandi yakagenze. “Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwiringira byose, rwihanganira byose.” 1Abakorinto 13:4-7
Abahemukiwe n’abo bari barihebeye usanga aribo bavuga ngo, ahaaaaaaaaaaaaah, apuuuuuuuuh nta rukundo rukibaho nyamara uku siko kuri, ukurundo ruracyariho kandi hari n’uburyo bwo kubungabunga urwo rukundo. Hari ikintu dukwiye kumenya, ni uko satani atajya anyurwa no kubona abakundanye bizira uburyarya. Gusa hari nabibwirako bakunda by’ukuri wareba ugasanga bihabanye n’ukuri ku rukundo.
Dore bimwe mubyo wakwiyumvamo ukamenyako ukunda urukundo ruzima nkuko Bibiliya ibivuga, Wasanga utabifite ukabiharanira.
•Urukundo nyakuri rurihangana: Urukundo nyakuri rugira umutima wihangana cyane mu bihe bigoye kubyihanganamo.
•Urukundo rugira imbabazi: Urukundo nyakuri rugira umutima wihangana, rubabarana n’ubabaye kandi rwishimana n’uwishimye,rubabarira byose.
•Urukundo rurihangana: Urukundo nyakuri rwihanganira umubabaro ndetse no kurengana, mbese umuntu ufite urukundo nyakuri ntabwo ajya arakara ngo yiyirize umunsi.
•Urukundo ntirugira inzika: Urukundo nyakuri ntirugirira inzika abandi bantu,rubihanagura vuba mu mutima, ntirwongera gutekereza ikibi rwakorewe.
•Urukundo nyakuri rwemera gukosorwa: Umuntu ufite urukundo nyakuri iyo ukoze ikosa aremera agasaba imbabazi akemera gukosorwa ntiyikanyize cg ngo yihagarareho.Rukunda amahoro. 1Abakorinto 13:4
•Urukundo rurubaha: Urukundo nyakuri rurubaha ntabwo rukoza isoni, ruharanira iteka guhesha agaciro uwo mukundanye.
•Urukundo nyakuri ntirwirebaho ubarwo: Urukundo nyakuri buri gihe rutekereza ku bandi, ufite urukundo nyakuri arazirikana, anezezwa no kubona uwo akunda amerewe neza kubwe,rusangira byose.
•Ukundo nyakuri ruvugisha ukuri: Ntabwo waba ufite urukundo nyakuri ngo wifuze kubeshya, iteka uwo ukunda umubwiza ukuri kabone naho waba wamukoshereje birakwiye kwemera kuvugisha ukuri ugasaba imbabazi nawe iyo agukunda arakwihanganira.
•Urukundo nyakuri rurizera: Icyizere ni ikintu gihenze, abenshi kubera ibikomere usanga bigoye kugirira abo bakunze icyizere, nyamara na none iyo utagiriye umuntu icyizere mu gihe nta kibi uramufatiramo kabone nubwo waba warakimufatiyemo ni byiza kubabarira. Icyizere gituma nawe ubwawe utuza mu mutima ntuhore uhagaritse umutima.
•Urukundo nyakuri ntirucika intege: Akenshi ntabwo mu rukundo hajya haburamo kirogoya, kuko turi abantu. Usanga hari abazana amagambo akenshi Atari ni ukuri ariko se byaba ari ukuri gushwanisha abakundana byatanga musaruro ki ? Ntawo! Gusa kwiyemeza gukunda ni urugendo rutajya rurangira. Usibye nubwo mwaba mudakundanye nta gihe abavuga batazavuga.
•Urukundo nyakuri rugusunikira ku Mana: Urukundo rwukuri si urugukura ku Mana, iyo mukundanye n’umuntu ni byiza gutekerezako nyuma musoje ubuzima bwo mu isi cyangwa mu rukundo jya uzirikana ko ibintu byose Imana irimo bigira gahunda yo kuyubahisha.
Imana ikomeze igufashe kugira urukundo nyakuri.

robotstxt: allowed

filter: keep


text:
UMUKOBWA KAZUBAZUBA AKIZWA N’AGASIGA K’IMANA
Kera habayeho umugabo. Ashaka umugore babyarana umwana umwe w’umukobwa, bamwita Kazubazuba. Biratinda, uwo mugore arapfa. Apfuye, umugabo azana undi mugore. Umugore ngo ahagere ntiyabyara. Atangira kwanga Kazubazuba kuko yari mwiza cyane, kandi atari uwe. Nuko akajya amuvunisha imirimo. Kazubazuba amaze kuba inkumi, ise akajya amutuma kugemurira amata iwabo wa nyina. Mukase akabyemera ku itegeko ry’umugabo we ariko we atabishaka. Bitinze yigira inama yo kuzicisha uwo mwana kuburyo umugabo we azapfa atabimenya.
Umunsi umwe, Kazubazuba agera ahantu h’amayirabiri agemuye amata. Nuko haza agasiga, karamubwira kati: yewe Kazubazuba we, uranyure mu nzira y’igisibe, inzira nziza abanzi bayigutegeyemo. Umwana anyura mu nzira agasiga kamweretse. Atashye, mukase aratangara, akubita agatoke ku kandi ati: urabeshya nzashirwa nkumvishije. Umukobwa bugacya arongera aragemura. Nanone agasiga kamubwira inzira anyuramo abanzi batamutegeyemo. Bimaze iminsi mukase abaza abo yaguriye igituma bataramwica. Abandi bati : ni wowe utamwohereza. Ati : ihorere, ejo nzamwohereza. Bukeye nanone umwana aragenda. Ageze mu mayirabiri, agasiga karaza kati : waramutse, waramutse yewe Kazubazuba ! Nawe ati : naramutse yewe wa gasiga we. Kamubwira inzira abanzi batamutegeyemo. Undi munsi agasiga karamubwira kati : umare kabiri utagemura, kuko nzaba ntahari ngo nkuyobore. Nzaba nazindutse. Bukeye mukase amwohereje kugemura, Kazubazuba aranga. Mukase aramuhata, undi apfa kwiyahura. Agiye agwa mu gico cy’abishi mukase yamuteze, baramwica.
Agasiga kagarutse, kabunga hose, karamubura. Kagiye kubona kabona aho ibindi bisiga biri. Karahajya. Kahasanga amagufa ya Kazubazuba. Ibisiga byaramuriye, byaramumaze kera. Agasiga gafata amagufa, karayaterateranya, Kazubazuba karamuzura. Ubwo se yari yarayobewe aho umwana we yagiye. Agasiga kamaze kumuteranya, kamushyira nyinawabo. Kamutekerereza uko mukase yamwicishije. Kati : none nguyu. Uzahamagare se w’uyu mwana na bene wabo bandi, n’abo mu muryango w’iryo shyano ryamwicishije, maze ubibatekerereze. Hanyuma umuzane umubereke nawe yivugire.
Nuko uwo mugore, nyinawabo wa Kazubazuba, akoranya iyo miryango yose. Bamaze kugera aho abatekerereza uko mukase yicishije uwo mwana, akaza gukizwa n’agasiga. Ako gasiga k’Imana kari karabanje kujya kamwereka inzira abanzi bamutegeragamwo. Hanyuma naho amariye gupfa, kakaza ku muzura. Ababyumvise bose barumirwa, bumva ko ako kanyoni atari agasiga gasanzwe ahubwo ko ari intumwa y’Imana. Kuko ariyo irengera abantu bose batagira kivurira. Uwo mugore w’inkozi z’ikibi baramwica. Basigara basingiza Imana yo mwungeri w’ impfubyi.


text:
Apôtre Dr Paul Gitwaza uyobora itorero rya Zion Temple yasabye abanyafurika guhaguruka bakagendera mu nzira z’Imana ikabaha guhishurirwa umuti wa SIDA na Maraliya kuko ibi byorezo bimaze kuzahaza uyu mugabane.
Ibi yabitangaje kuri uyu wa 08 Nyakanga, ubwo yafunguraga igiterane ngarukamwaka kizwi nka “Afurika haguruka” cyitabiriwe n’abayobozi batandukanye mu nzego za Leta n’amadini n’amatorero ndetse n’abashumba batandukanye baturutse mu bihugu bitandukanye bya Afurika, no ku yindi migabane igize isi.
Iki giterane kirimo kubera i Kigali kikaba kibaye ku nshuro ya 19. Kuri iyi nshuro, kizamara icyumweru cyibanda ku nsanganyamatsiko igira iti: “Afurika haguruka urinde amarembo yawe.”
Ibirenge by’Abanyafurika birarwaye….
Apôtre Dr Gitwaza yavuze ko ibirenge ari kimwe mu bice by’ingenzi umurinzi akoresha arinda amarembo kuko ari byo bimufasha guhagarara no gutambuka yihuta, gusa ngo we iyo arebye asanga ibirenge by’abanyafurika birwaye bikaba ayo mpamvu bitabasha kurinda amarembo y’uyu mugabane.
Yagize ati: “Umurinzi ntiyabaho adafite ibirenge, ibirenge ni ngombwa kuko birahagarara, ikirenge kirwaye ntiwakora uburinzi, rero ibirenge by’abakobwa n’abahungu b’abanyafurika birarwaye, hari imyuka yabiteye, ndashaka kubabwira imyuka 6 yateye ibirenge by’abanyafurika bigatuma badahagarara mu marembo yabo.”
Agaruka kuri iyo myuka yatumye ibirenge by’anyafurika birwara, yavuze ko umwuka wa mbere ari umwuka wo ‘guheezwa’. Aha yabisobanuye avuga ko uburyo idatumirwa mu nama zikomeye zifata ibyemezo bireba isi ahubwo igahezwa ntimenye imyanzuro ikomeye ifatwa umunsi ku wundi.
Ati: “Izo nama zibamo Abanyamerika, Abanyaburaya, Abashinwa n’Abarusiya ariko Abanyafurika ntitugerayo, kandi abo nibo batekerereza imyaka izaza ariko Afurika irahezwa, ibirenge byacu babyigizayo kugirango tutajya mu nama zabo ngo tutamenya imyanzuro ikomeye bafata.”
‘Gushakira ibisubizo aho bitari’ na wo ngo ni umwuka mubi wateye abanyafurika. Ati: “Dushakisha ubufasha hanze aho gushakishaka Imana ngo iduhe ibisubizo, uku gushakira ibisubizo ahatari ho mu rurimi rw’umwuka ni byo bisobanura kurwara kw’ibirenge.”
‘Guta inshingano’ na byo ngo ni kimwe mubirwaje ibirenge by’abanyafurika bigatuma batarinda amarembo y’umugabane wabo. Aha yagarutse ku rubyiruko rushiriye muri Mediterane rujya i Buraya gushakayo ubuzima, abakobwa b’Abanyafurika bagurishwa bagakoreshwa imirimo mibi mu bihugu by’Abarabu,….
Umwuka wo gutegwa imitego na wo ngo uzengereje Umugabane wa Afurika kuko usanga kuva mu gihe cy’abakoloni, Abayobozi baragiye basinya amasezerano akomeye, aho usanga ubukungu bw’ibihugu bya Afurika bwarazahajwe n’amasezerano ibihugu byasinye kuva cyera.
Umwuka wo ‘kurangazwa no kugushwa neza’ na wo ngo wangije ibirenge by’abarinzi b’amarembo ya Afurika. Uyu ngo ni umwuka wo kurya ruswa. ”Abafata ibyemezo benshi bagushwa neza hanyuma bagasinya amasezerano azashyira mu kaga abuzukuru n’abuzukuruza babo.”
Umwuka wo ‘kuba ntibindeba’ ni wo Gitwaza yarangirijeho aho yavuze ko Abanyafurika babona ibintu bikorwa nabi ntibagire icyo babikoraho batinya ingaruka zabageraho baramutse berekanye abica ibintu.
Iyi myuka abanyafurika bazayitsinda bate?
Kwicara iburyo bw’Imana abanyafurika bakagirana ubusabane n’Imana, bakagendera mu mbaraga, ubutegetsi n’ubwiza by’Imana ngo ni byo bizatuma Afurika itsinda iyi myuka mibi ituma idatera imbere.
Ati: “Kwicarana n’Imana ni byo bizabuza Abanyamerika n’Abarusiya badakomeza kudutegeka. Imana irabarusha imbaraga izabadutsindira. Nitwicara iburyo bw’Imana abanzi bacu bazicara munsi y’ibirenge byacu.”
Indi nzira yo gutsinda imyuka mibi yazahaje Afurika ngo ni ukubyuka kw’itorero rigatanga icyerekezo. “Itorero nirigira icyerekezo rizakandagira mu bibazo bya Afurika bikemuke.”
Icyiyongera kuri ibi ngo ni ‘ukugendera mu ndangagaciro z’Imana’. Ibi ngo Bibiliya ibyita kugendera mu nzira z’Imana. “Nitugendera mu nzira z’Imana tuzamenagura izo ngoyi zituboshye, tuzamenagura agasuzuguro ka Satani n’abamukorera kicaye kuri Afurika, tuzamenagura imyuka y’ubucakara n’ubukoroni yicaye kuri Afurika.”
Afurika igomba kuvumbura umuti wa SIDA…
Apôtre Dr Paul Gitwaza yavuze ko SIDA yugarije Afurika kurusha indi migabane, bityo ngo Abanyafurika ni bo bakwiye kwegera Imana ikabahishurira umuti w’icyo cyorezo gikomeje kwisasira ubuzima bwabo.
Ati: “Imana yacu ihishura ibihishwe n’ibiri mu mwijima ikabizana, tugomba kwinjira mu buvumbuzi, Abanyafurika tukavumbura, tugacukumbura, Imana yacu ikabiduha, izo ni inzira z’Imana…..
…Afurika igomba kubona umuti wa SIDA kuko irayirembeje, ntitugomba gutegereza ibihugu bitarwaye SIDA ngo ari byo bidushakira umuti wa SIDA, Imana yacu itanga guhishurirwa, izaduha guhishurirwa tumenye umuti ukiza SIDA.”
Apôtre Dr Paul Gitwaza yanavuze ko umuti wa Maraliya na wo ugomba kuvumburwa n’abanyafurika.
Ati: “…Afurika igomba kuvumbura umuti wa Maraliya,….abana b’abanyafurika bagomba kuvumbura umuti wa Maraliya kandi Imana yiteguye gukorana na bo ikabaha guhishurirwa.”
Ibi ngo bizashoboka gusa ari uko abanyafurika bagendeye mu mahame y’Imana bakaguma mu nzira zayo.


text:
Umuyaga uremereye waraye uciye mu mirenge umunani ya Kirehe usenya inzu nyinshi wangiza n’imyaka. Umuyobozi wa Kirehe Gerald Muzungu yabwiye Umuseke ko hari itsinda rizindutse rijya kureba uko ikibazo gihagaze muri rusange no kubara ibyangiritse byose hamwe.
Imirenge yahuye na kiriya kiza ni iya Gahara, Musaza, Gatore, Kirehe, Kigina, Kigarama, Nyarubuye na Nyamugari.
Uriya muyaga ngo warimo imvura n’urubura kandi ngo nicyo kiza gikunda kwibasira Kirehe kuko ari akarere gafite imisozi migufi.
Abakomeretse ngo ni abo mu mirenge ya Nyarubuye na Nyamugari
Muzungu avuga ko bari basanzwe baragiriye inama abaturage zo kuzirika ibisenge by’inzu zabo kugira ngo zitazajya zasakamburwa n’umuyaga mu buryo bworoshye.
Ati: “Twari tumaze igihe tubasaba kuzirika ibisenge ariko wari umuyaga ukomeye. Turakomeza ubukangurambaga muri uru rwego kugira ngo abaturage bakomeze guhangana n’imiyaga ikomeye ukunda kwibasira akarere kacu.”
Uko ibyangiritse byabaruwe biteye:
-Umurenge wa Gahara hasenyutse inzu 16
-Umurenge wa Musaza hasenyutse inzu 13Umurenge wa Kirehe hasenyutse amazu 31,umuntu umwe agwirwa n’igikuta cy’uruganda ruri kubakwa mu kagari ka Nyabigega
Umurenge wa Kigina hasenyutse inzu 68 n’urusengero ndetse n’imyaka irimo urutoki, ibishyimbo n’umuceri
Umurenge wa Kigarama hasenyutse inzu eshanu
Umurenge wa Nyarubuye hasenyutse inzu 42 n’icyumba cy’ishuri cya GS Nyamateke.
Muri uyu murenge ngo abantu babiri bagwiriwe n’inzu bajyanywe ku kigo nderabuzima baravurwa barataha.
Umurenge wa Gatore hasenyutse inzu 51, ibikoni 4, urusengero rumwe n’imyaka irimo urutoki ruri kuri hegitari 117 , ibigori biri kuri hegitari 16 n’umuceri uri kuri hegitari 3.5
Umurenge wa Nyamugari hasenyutse inzu ebyiri n’igikoni kimwe
Kugeza ubu ngo imyaka yose yangiritse ni urutoki ruri kuri hegitari 114, ibigori biri kuri hegitari 43 imyumbati iri kuri hegitari 23, n’umuceri uri kuri hegeitari 3.5
Jean Pierre NIZEYIMANA
UMUSEKE.RW


text:
Ni iki abahanuzi bari baravuze ku ivuka rya Yesu Kristo?
Kuva umuntu yacumura icyaha kikamutandukanya n’Imana, Imana yahise ishaka inzira yatuma muntu yongera gusabana na yo, maze yohereza umwana wayo w’ikinege Yesu Kristo kugira ngo amucungure.
Hashize imyaka irenga 2000 isi ibonye uwo mucunguzi wari warahanuwe n’abahanuzi batandukanye ko ari we uzacungura isi, ubwami bwe bukaba ubw’amahoro buhuriza abantu hamwe.
Agakiza.org twagerageje ku bakusanyiriza abahanuzi bari baravuze ku mwana wari kuzavuka n’ubwami bwe uko bwari kuzaba bumeze.
1.Yesaya
Umuhanuzi Yesaya yabayeho mu kinyejana cya 8 mbere ya Yesu Kristo, mu byo yahanuye yavuze ko umwana wari kuzavuka ari we mucyo wari kuvira amahanga ndetse akomora abafite imitima ibabaye. Mu buhanuzi bwe yavuze ko :
Yesu yari kuzabyarwa n’isugi. “Ni cyo kizatuma Uwiteka ubwe ariwe uzabihera ikimenyetso .Dore umwari azasama inda, azabyara umwana w’umuhungu amwite Imanweli.” (Yesaya 7:14).
Yesu ni we butumwa bwavuye kuri Yakobo, bugera kuri Isirayeli. (yesaya:9:7)
Yesu ni we jwi ry’urangururira mu butayu (Yesaya 31:15)
Ni we shami ryari kuzakomoka mu muryango wa Yesayi. (Yesaya:11:1)
Yesu ni we wari kuzana umucyo mu isi (Yesaya: 9:1-2)
Yesu ni we wari kuza kuvura abafite ibikomere byo mu mutima.( Yesaya:61:1-2)
2. Daniyeli
Imana yari kuzimika ubundi bwami butazarimbuka iteka ryose. Daniyeli 2:44
3.Mika:
Umuhanuzi Mika yahanuye ko Yesu Yagombaga kuvukira I Betelehemu . (Mika 5:1-2)
4.Hoseya
Umuhanuzi Hoseya yahanuye ko Yesu yagombaga guhungishirizwa muri Egiputa.
(Hoseya 11:1)
5. Yeremiya
Kuvuka kwa Yesu kwatumye hari abana bagombaga gupfa kubwe.( Yeremiya:31:15)
6.Malaki
Yesu yategerejwe nk’umuhanuzi Eliya ( Malaki 3:23)
7. Mose
Yesu yagombaga guturuka mu rubyaro rw’Aburahamu (Itang:12:3 , Itang 22:8)
Yesu yari guturuka mu gisekuru cya Isaka. ( Itang:17:19, 21:12)
Yesu yari kuzabyarwa n’umugore ( Itang:3:15)
Yesu yari kuzaturuka mu gisekuru cya Yakobo( Kubara: 24:17)
Yesu yari guturuka mu bwoko bwa Yuda kandi amahanga yose niwe yari kuzumvira.( Itang .49:10).
Yesu yari kuzaba umuhanuzi ( Gut :18:15)
Bakristo benedata ,Yesu yaje ku bwacu, niwe watuzaniye agakiza.Tugomba kumuha icyubahiro kimukwiye duharanira kuzabana na we ubuzima yaduteguriye.
Imana ibahe umugisha
Mugire Noheri nziza n’umwaka mushya muhire


text:
Gakenke: Abantu basaga 2.200 bize gusoma no kwandika bahawe impamyabumenyi
Musenyeri wa Diyoseze ya Ruhengeri ashyikiriza uwize gusoma no kwandika impamabumenyi.
Kuri uyu wa Gatatu tariki ya 15/05/2013, abantu bakuru basaga gato 2.200 bo mu Karere ka Gakenke bize gusoma, kwandika no kubara bakabimenya bashyikirijwe impamyabumenyi (certificates).
Umuyobozi w’Akarere ka Gakenke Nzamwita Deo, avuga ko ibihumbi 18 by’abatuye akarere mu mwaka wa 2011 ni ukuvuga 13% batari bazi gusoma, kwandika no kubara none hasigaye abasaga gato ibihumbi 5.
Ngo akarere gafite umuhigo w’uko abaturage bose bazaba bazi gusoma no kwandika mu mwaka utaha. Agira ati: “13% by’abaturage batazi gusoma no kwandika ni benshi cyane. Iyo twigereranyije n’utundi turere ntituri hasi cyane tuzahagarara ari uko tugeze ku 100% by’abaturage bose.â€
Abize gusoma no kwandika basabwe guhora biyibutsa, basoma ibintu bitandukanye nka bibiliya, ibinyamakuru n’ ibitabo ku bashobora kubibona kuko badasoma ngo bashobora kwibagirwa ibyo bize.
Umuyobozi w’Akarere yashimiye abayobozi b’amatorero n’ abakorerabushake bagize uruhare mu kwigisha abo bantu bose kuko batanze ibyumba byo kwigiramo mu nsengero, mu mashuri no mu biro by’utugari bigishwa n’abakorerabushake.
Nyiricyubahiro Musenyeri wa Diyoseze ya Ruhengeri, Hororimana Vincent witabiriye uyu muhango ahagarariye Umuryango wa Bibiliya mu Rwanda asanga hari imbaraga zashyizwe mu kurwanya ubukene n’ubujiji, aboneraho gusaba abaturage kuzishyigira.
Ati: “ Bajye baha abakira, abakiza amaboko yombi kuko izi gahunda iyo zisanze mudafite umutima wakira byose byaba impfabusa, ingufu zose zakoreshwa zaba impfabusa zidahuye n’uko mwakira izo gahunda.â€
Umuryango wa Bibiliya watanze bibiliya 190 mu karere kose. Aha, Musenyeri yibukije abantu bose by’umwihariko abazihawe ko roho nzima ituma mubiri muzima maze abasaba no gusoma ijambo ry’Imana rikaba ari ryo ribayobora muri byose.
Umwana wiga mu mashuri abanza ashyikirizwa itara rikoresha imirasire y’izuba.
Bamwe mu barangije kwiga gusoma no kwandika badutangarije ko imyaka idashobora kuba imbogamizi ku muntu ushaka kwiga.
Mukahirwa Philomene w’imyaka 36 aravuga at: “ iyo ubishyizemo (kwiga) umwete urafata kuko nta kinanira Imana, ubisaba Imana ikabigushoboza.â€
Undi witwa Girukubonye Daniel ufite imyaka 70 ati: “ kwiga si iby’abana gusa, iyo ubishyizeho umwete urabimenya… Ubu nsoma bibiliya n’ibitabo batwigishirijemo nta kibazo.â€
Muri ibyo birori, Umushinga wa World Vision watanze amatara akoresha imirasire iva ku zuba arenga ibihumbi 7 azafasha abana biga gusubiramo amasomo nijoro nta kibazo bityo bige neza.


text:
Ngororero: Hakenewe asaga Miliyari ebyiri ngo abasenyewe n’ibiza bubakirwe
Ubuyobozi bw’Akarere ka Ngororero buratangaza ko bukeneye hejuru ya Miliyali ebyiri z’amafaranga y’u Rwanda kugira ngo hubakwe amazu hafi 800 yangijwe n’ibiza.
Umuyobozi wa ko Godefroid Ndayambaje abivuga ko n’ubwo Leta yatanze inkunga yo kubakira abaturage bangirijwe n’ibiza, hari na bamwe batangiye kwitanga ngo aya mazu aboneke.
Anonngeraho kohagikenewe imbaraga za buri wese ubishoboye kugira ngo nibura iyi mpeshyi izarangire abasenyewe bamaze kubona aho kuba.
Agira ati, « Hakenewe amafaranga asaga Miliyali ebyiri, turi gufatanya n’inzego zitandukanye ngo turebe ko aya mazu azaba yuzuye mbere y’uko imvura yongera kugwa, kandi hari icyizere dufatanyije »
Abafatanya bikorwa b’Akarere ka Ngororero ku ikubitiro abagore bibumbiye mu rugaga rushamikiye ku muryango FPR Inkotanyi batangije igikorwa cyo kubakira bamwe mu basenyewe n’ibiza, kugira ngo batange umusanzu wabo ahateganyijwe kubaka inzu 12 ni ukuvuga imwe muri buri murenge, ariko bakazajya bafatanya n’abaturage n’Akarere.
Perezidante w’urugaga rw’abagore rushamikiye kuri FPR Inkotanyi mu Karere ka Ngororero Nyiransenimana Donatile avuga ko hazubakwa amazu 12.
Agira ati “Twebwe uruhare rwacu ruzagera nko muri Miliyoni 10 frw, tuzafatanya n’imiganda y’abaturage kubaka inzu imwe muri buri Murenge twahereye kuri Mutima w’urugo mugenzi wacu udafite ubushobozi bwo kwiyubakira”.
Mukamana Alphonsine ubu ucumbitse ku baturanyi nyuma yo gusenyerwa n’ibiza avuga ko ashimira abagore bibumbiye mu rugaga rw’abagore rushamikiye kuri FPR Inkotanyi kubera urukundo bamugaragarije bamwubakira inzu.
Agira ati, “Ndashimira FPR N’urugaga rw’abagore ruyishamikiye ho nari nshumbitse none ngiye kubona inzu rwose Imana ibampere umugisha”.
Umuyobozi w’Akarere ka Ngororero wungirije ushinzwe imibereho myiza y’abaturage mu Karere ka Ngororero Kuradusenge Janvier, avuga ko kugeza ubu abantu 298 batangiye kubakirwa mu bibanza byabo.
Abandi 159 bazagurirwa ibibanza kuko nta bushobozi na mba bafite, hanabeho no gusaranganya ubutaka ku bantu 328 kugira ngo na bo bubakirwe.
Inama Njyanama ikaba izaba yamaze kugaragaza no kwemeza agaciro k’ibibanza bizagurwa bitarenze iki cyumweru, bigatangira kugurwa no kubakwa hakoreshejwe amafaranga ya Leta.
Hagati aho abaturage bakomeje gucumbikirwa mu miryango y’ababaturanyi, aho bafashishwa inkunga z’ibiribwa birimo ibishyimbo n’ibigori.


text:
Uyu mugani w’imbuzi ugira ngo ‘Murarye muri menge!‘ bawuca iyo bashaka buburira umuntu ngo atagwa mu makuba.
Wamamaye mu Rwanda ukomotse ku muganwa (umutware) Rutarati warindaga abagore ba Mutaga, umwami w’u Burundi ahayinga umwaka wa 1700.
Mutaga Semwiza Sembyariyimana Bibero bikingiye abarwanyi mwene Mwezi Kavuyimbo, yari atuye ku Rutabo rwa Nkanda n’i Muganza w’i Ngara muri Nshiri (Gikongoro).
Rimwe yaje guhiga n’abaganwa be (Abatware) ko abarusha abagore beza. Atangira gusingiza abagore ati “Mbarusha Bishunzi bya Nyabinyeri binyara mu ntoki z’abarenzi imponogo zikarangira mu kirambi mu ka Mwezi”. Ubwo aho yabaga ataka uwitwaga Nahimpera.
Akongera ati “Mbarusha Gikori igikurungishwabiganza umukobwa ubarusha ikiririsi n’ikirindimuko Bibero by’urutembabarenzi Mukamwezi”, uwo ni uwitwaga Umunani.
Arongera asingiza umugore we Niraba ati “Mbarusha Rusaro rwa nzikwesa ruresaresa umutwenzi (umusore) mu museke akamusogota isonga y’ururimi Mukamwezi.”
Akomeza atyo… ahetura abagore be bose bari aho. Abaganwa na bo bahiga ko atabarusha abagore beza. Ubwo bemeza ko bazateranira ku Rutabo rwa Nkanda bakamurikwa, maze bakamenya urusha undi abagore beza.
Umugambi urahama, abaganwa barabikomeza cyane. Icyatumaga babikomeza kwari ukugira ngo bazabone abagore ba Mutaga kuko yafuhaga ku buryo nta mugore we wageraga ahagaragara.
Bahana igihe cy’umwiteguro w’ukwezi. Gushize abagore bose bahurira i Nkanda ku Rutabo. Bahageze bateranira hamwe mu nzu yitwaga Menge yari mu gikari kwa Mutaga.
Bamaze guterana, Mutaga agira amakenga, ategeka umugabo witwa Rushorera kubamurindira ati “Umenyere abagore’ cyane cyane Bishunzi bya Nyabinyeri, Rusaro rwa Nzikwesa na Gikori.”
Nuko Mutaga amaze guha Rushorera uwo mugambi arikubura. Rushorera aguma muri iyo nzu arinze abo bagore ariko Mutaga ntiyashirwa ajya kubashinga n’abareruzi (abanetsi).
Abwira umutware wabo, ati “Murajye mungenzurira Rushorera namuhaye kundindira abagore kugira ngo abahungu batabiraramo”.
Arongera ati “Dore barimo Bishunzi bya Nyabinyeri, barimo Rusaro rwa Nzikwesa, barimo Gikori igirikurungishwabiganza na bagenzi babo; bose mubagenzure, mbona Rushorera agira amanyama nimumubona muzamufatane n’uwo bari kumwe mubanzanire.”
Abareruzi bahimbazwa n’umugambi bahawe, icyakora ibyo byose Mutaga yavuganye n’abareruzi Rushorera nta bwo yari abizi, yabibabwiraga rwihishwa undi ari muri ya nzu yitwa Menge yinywera, aganirira abagore ba Mutaga n’ab’abaganwa.
Rushorera yibera muri uwo munezero kugeza ubwo acuditse na Nahimpera, ari we Bishunzi bya Nyabinyeri binyara mu ntoki z’abarenzi imponogo zikarangira mu kirambi.
Abareruzi batangira kugenzura bakajya bagenda umwe umwe, akajya muri Menge. Ugezeyo wese agasanga Rushorera yegamiye Bishunzi ku rutugu.
Rimwe rero umwe abagwa gitumo rwabaye imbwike! Arirahira, bagenzi be baba barahashinze. Babata muri yombi barahambiranya, babajyana mu gitaramo kwa Mutaga.
Abahungu bababonye bariyamirira bati “Bishunzi bamukenyeje Rushorera!” Rushorera arabohwa, aranyagwa ibyo kumurika biba birapfubye kuko Mutaga yari yarakaye.
Hagati aho batarasezererwa, Mutaga abwira undi mugabo witwa Rutarati ati “Genda ube undindira abagore hatazagira uwongera gukenyezwa Rushorera!”
Abari aho baraseka kuko bari bazi ko Rutarati akunda abakobwa kurusha Rushorera. Umwe muri bo niko kubwira Rutarati mu magambo y’igitaramo ati “Ye ga Rutarati, uramenye ugende neza uri muri Menge arya araba hanze!” yungamo ati “Kandi rero uri Menge arya ashyuhaguza!”
Ibyo byose n’ubwo babivugaga mu marenga Mutaga yarabyumvaga, afinduramo icyo bashaka kuvuga. Abwira Rutarati ati “Genda ubwire abareruzi baheke abagore bose, abanjye b’i Muganza n’ab’abaganwa; maze batahe irushanwa rirarangiye!”
Iyo mvugo rero irahararwa i Burundi ihinduka umugani, uba gikwira ugera mu Rwanda.
Kuva ubwo hombi bagira uwo bashaka kuburira igishobora kumushyira mu makozere, bakamuburira bagira bati “Urarye uri menge.”


text:
“Abashinzwe imali n’umutungo wa leta banyuranya n’ibisabwa bitegure guhanwa†– Harindimana Côme
Ubwo tariki 15/03/2012 mu karere ka Nyanza hasozwaga amahugurwa y’iminsi 3 yari agenewe abashinzwe imali n’umutungo wa leta hamwe n’abashinzwe gutanga iby’amasoko ya leta mu turere tw’Intara y’Amajyepfo  uko bari 50 bongeye kwibutswa ko abazajya banyuranye n’ibisabwa muri bo bazajya babihanirwa.
Harindimana Côme umushinjacyaha ukorera mu bushinjacyaha Bukuru mu itsinda rishinzwe gukurikirana ibyaha bimunga ubukungu bw’igihugu yongeye kwibutsa abahugurwaga kwirinda kunyuranya n’ibikubiye mu mategeko n’amabwiriza bibaranga ngo kuko aribyo bibakururira gukurikiranwa mu nkiko.
Yakomeje avuga ko muri rusange mu micungire y’umutungo wa leta mu turere hagenda hagaragara amakosa amwe na namwe akorwa.
Yagize ati : “ amategeko arasobanutse niyo mpamvu iyo hagaragaye ko umwe yakingiye undi ikibaba hatangwa ibihano byo mu rwego rw’amategeko.
Ruburika Antoine ushinzwe guteza imbere imiyoborere myiza mu kigo cy’igihugu gishinzwe imiyoborere myiza yatangaje ko iyo igihugu kidashingiye ku miyoborere myiza biba ari ikibazo cyitoroshye.
Yasabye ko ibyo bahuguwe byazabagirira akamaro aho kubabera insigarabyicaro ngo batahe amara masa. Yakomeje asaba abahuguwe kuzirinda ruswa mu mirimo yabo.
Yagize ati: “ Nimutaha muzarebe neza impamvu itera kutagenda neza ibyo mushinzwe hanyuma mubikosore amazi atararenga inkombe. â€.
Gakumba Claudeushinzwe imiyoborere myiza ku rwego rw’Intara y’amajyepfo akaba yari ahagarariye Intara muri uwo muhango yishimiye ukuntu amahugurwa yegenze neza anashimira by’umwihariko ikigo cy’igihugu gishinzwe imiyoborere myiza cyayabateguriye.
Abari muri ayo mahugurwa bayashoje biyemeje kuzahugura abandi kuryo buryo bw’imicungire y’imali n’umutungo wa leta mu nzego z’ibanze zegereye abaturage kuva mu buyobozi bw’imidugudu, akagali n’umurenge.


text:
Umudugudu w’ikitegererezo (Model Village) uri mu Karere ka Kicukiro, Umurenge wa Masaka, Akagali ka Ayabaraya, mu mudugudu wa Nyamyijima. Igice cyatashwe kuri uyu wa Gatatu kirimo inzu 40 ikindi gice cy’inzu kizuzura mu bihe biri imbere zikazaturwamo n’abavuye ku rugerero bafite ubumuga
Umudugudu wa Nyamyijima ufite kandi ivuriro, isoko n’inzu y’imyidagaduro, ibi bikazafasha abatangiye kuwutura kugira ubuzima bwiza.
Umuyobozi wa poste de Santé ya Nyamyijima, Regine Uwakandoha yabwiye Umuseke ko bazihatira kwigisha abatuye umudugudu kwirinda indwara nka Malaria no kubashyikiriza udukingirizo no kubaha ubujyanama mu kugabanya imbyaro.
Ati: “Iyi Poste de Santé ifite ubushobozi bwo kwakira abantu ijana no kuzamura kandi tuvura abantu bataha, iyo dusanze biturenze tuzajya tubohereza ku bitaro bya Masaka.”
Yavuze ko bafite abaforomo babiri hamwe n’uwakira abarwayi (receptionist).
Umwe mu baturage bazatura muri uyu mudugudu witwa Hakizimana Egide yabwiye Umuseke ko kuba batujwe mu mudugudu bizabaha uburyo bwo kwiteza imbere binyuze mu bucuruzi no kumenya ibibera hirya no hino kubera ko inzu mberabyombi y’umudugudu bazajya bareberamo amakuru.
Hakizimana yagize ati: “Ubwo umudugudu w’ikitegererezo waje inaha, ubu twabaye abasirimu byarangiye. Dufite amashanyarazi, dufite isoko na poste de santé kandi abaturiye aka gace bazajya baza guhahira iwacu tubone amafaranga.”
Umuyobozi w’Akarere ka Kicukiro Dr Jeanne d’Arc Nyirahabimana yashimye abantu ku giti cyabo n’abandi bafatanyabikirwa barimo inkeragutabara…bose bakaba baragize uruhare mu kubaka uriya mudugudu.
Yabwiye abaturage ba Ayabaraya kwita ku bikorwa bahawe kugira ngo bizafashe n’abazabakomokaho.
Umugaba w’Inkeragutabara Lt Gen Fred Ibingira yavuze ko kuba barafatanyije n’abandi mu kubaka uyu mudugudu bishingiye ku budasa buranga Abanyarwanda.
Yavuze ko kubaka umudugudu nk’uriya biha Abanyarwanda uburyo bwo kubaho neza kandi bakicungira umutekano.
Ati: ”Ntabwo kurinda umutekano w’igihugu bibera ku mipaka gusa ahubwo biraguka. Kimwe mu bibyagura rero ni ibi bikorwa mwabonye hano kandi tukabikora mu bufatanye n’abandi.”
Umunyamabanga wa Leta muri Minisiteri y’ubutegetsi bw’igihugu, Cyriaque Harerimana yavuze ko igikorwa nka kiriya kiri muri gahunda ya Guverinoma y’imyaka irindwi no mu cyerekezo 2050.
Harerimana yabwiye abanyamakuru ko kugira ngo abaturage bazashobore kwita ku bikorwa remezo baba bahawe ari ngombwa ko abayobozi babanza kubasobanurira iby’ibyo bikorwa, akamaro kacyo n’ingengo y’imari bizatwara.
Ati: “Ibyo dukora bigomba kumenyekana, tugomba gusobanurira abaturage ibyo bakorerwa kugira ngo bazabone uko babibungabunga. Ntiwashyira umuturage imbere utamubwira ibyo umukorera.”
Buri karere k’u Rwanda kazaba gafite umudugudu w’ikitegererezo.
Kubaka iyi midugudu byatangijwe na Perezida w’u Rwanda, Paul Kagame ubwo yatahaga umudugudu watujwemo abahoze batuye mu kirwa cya Mazane mu Karere ka Bugesera icyo gihe hari taliki 04 Nyakanga, 2016.
Inzu 40 zatashywe zatwaye amafaranga miliyoni 400 ariko kubaka inzu zose ziri muri uriya mudugudu bizatwara miliyari ebyiri na miliyoni magana abiri.
By Mpezamihigo Albert
The Express News


text:
Bizimana Evariste ukurikirana ababyeyi ku bitaro bya Masaka, yavuze ko abana 18 aribo bavutse kuva saa sita z’ijoro kugeza ku munsi wa Noheli saa kumi n’imwe z’umugoroba.
Nshimiyimana Malachie, umugabo wari umaze kumva inkuru nziza ko umugore we amaze kubyarira i Masaka, yatangaje ko yishimye cyane kuko imigisha yahuriranye.
Yagize ati “Ndishimye, nk’ubu uwo mwana w’umukobwa wavutse ni uwa gatatu hari ubwo ababyeyi usanga bibagirwa itariki umwana yavukiyeho ndetse ugasanga bibasaba kujya kureba ku ifishi bahawe na muganga ngo bibuke igihe umwana yavukiye ariko twe siko bizagenda."
Nshimiyimana avuga ko nubwo umuntu yaba yibagirwa cyane, ntiyakwibagirwa ko umwana we yavutse kuri Noheli, umunsi uba utegerejwe na benshi mu gihe cyose cy’umwaka.
Ati “Ni imigisha yahuriranye mu rugo rwacu kuko umwana wavutse yadusanze twishimye, twishimiye n’ubundi ko Yezu yatuvukiye, navuga ko yaje mu gihe cyiza dufite akanyamuneza."
Nubwo bamwe bari mu byishimo, Radio Rwanda yatangaje ko mu bitaro bya CHUK hari uwabyaye abana batatu akaba ahangayikishijwe n’uko azabasha kubarera kubera ubukene.
Ku bitaro bitandukanye hirya no hino mu gihugu hagiye havuka abana ku munsi mukuru wa Noheli; aho twabashije kumenya ni batanu bavukiye ku bitaro bya Kaminuza i Butare; ku bya Muhima havukira umunani.


text:
Urubyiruko ngo rukeneye ubuvugizi buhamye
Urubyiruko rwo muri Burera Urubyiruko rwo mu karere ka Burera ruhamya ko rwizeye ubuvugizi buhamye binyuze mu bo rwitoreye bazaruhagararira mu buyobozi. Uru rubyiruko rutangaza ko ubuvugizi buhamye aricyo kintu More...
Nyaruguru: Umurenge wa Ngera wahize iyindi mu muganda
Umurenge wa Ngera mu karere ka Nyaruguru washimiwe kuba warahize indi mu bikorwa by’umuganda mu mwaka wa 2014-2015. Minisitiri w’umutekano mu gihugu Sheik Musa Fazil Harerimana niwe washyikirije More...
Rubavu : basuzumye ibituma bataba abambere mu mihigo
Njyanama y’akarere ka Rubavu yafashwe imyanzuro izabafasha kuza mu ba mbere mu mihigo mu mwiherero wo kwiga igituma batesa imihigo neza. Kuva uturere twashyirwaho 2006, umwaka wa 2015 nibwo akarere ka Rubavu More...
Kayonza: Imihigo bayishingiye ku baturage kuyesa ngo byakoroha
Abayobozi b’akarere ka Kayonza barasabwa gushingira imihigo ku baturage hasi mu midugudu baramutse bayumvise neza byakoroha kuyesa. Ibi byavuzwe na Minisitiri w’ibikorwa by’inama y’abaminisitiri, More...
Nyamasheke: Abafatanyabikorwa b’akarere barasaba kubona ibikorwa biri mu mihigo hakiri kare
Abafatanyabikorwa b’akarere ka Nyamasheke bagize ihuriro ryirwa JADF, barasaba akarere kujya gakora ibikorwa by’imihigo bikabohererezwa hakiri kare bakareba ahakanewe ubufasha bwabo hakiri kare kugira More...
Ruhango: Abafatanyabikorwa barasabwa gukora igenamigambi rinogeye abaturage
Mu nama nyunguranabitekerezo yahuje bamwe mu bakozi b’akarere ka Ruhango tariki ya 21/07/2015, n’imiryango mpuzamahanga 21 itegamiye kuri leta ikorera muri aka karere, Twagirimana More...
Nyabihu: Ibikorwa by’ umuganda muri 2014-2015 bifite gaciro ka miliyoni zisaga 684
Umuganda wifashishijwe mu kubaka amazu n’ibyumba by’amashuri Abaturage bo mu karere ka Nyabihu bavuga ko ibikorwa byakozwe mu mwaka dusoje w’imihigo wa 2014-2015, byabagiriye akamaro gakomeye More...
Nyamasheke: Abafatanyabikorwa b’akarere barasaba kubona ibikorwa biri mu mihigo hakiri kare
Abafatanyabikorwa b’akarere ka Nyamasheke bagize ihuriro ryirwa JADF, barasaba akarere kujya gakora ibikorwa by’imihigo bikabohererezwa hakiri kare bakareba ahakanewe ubufasha bwabo hakiri kare kugira More...
Nyamagabe: Abaturage barishimira ko bagira uruhare mu kureba aho iterambere ry’igihugu cyabo rigeze
Abaturage barishimira ko basigaye bagira uruhare mu mihigo, bareba aho iterambere ry’igihugu cyo rigeze, nk’iyo bamurikiwe imihigo y’uduce batuyemo bakibonera ibyo bahize ko byagezweho. Kuri More...
Ngororero : Ngo igenamigambi ridateguwe neza ngo niryo rituma bimwe mu bikorwa bitagera ku ntego
Ahantu nyaburanga ku mukore wa rwabugiri naho haradindiye Bamwe mu baturage bo mu karere ka Ngororero bavuga ko kuba hari ibikorwa cyane cyane ibikorwaremezo byubakwa n’akarere bigatwara akayabo ariko ntibigere More...


text:
Dr Mukarwego Betty w’imyaka 52 ni we Munyarwandakazi rukumbi ufite Impamyabushobozi y’Ikirenga (PHD) mu bagore bafite ubumuga bwo kutabona, yabonye mu 2015 muri Kaminuza ya Kenyatta.
Mukarwego ufite PHD mu burezi, ni umwarimu muri Kaminuza y’u Rwanda, Ishami ry’Uburezi, akazi amazemo imyaka isaga icyenda.
IGIHE yegereye Dr Mukarwego nk’umuntu wageze ku rwego ruhambaye mu mashuri, akaba anigisha, agaragaza ko n’abafite ubumuga bwo kutabona bashoboye.
Afite amateka maremare arimo no kuvukira mu buhunzi; yaboneye izuba i Burundi ku babyeyi bari barahungiyeyo, abagiraneza b’abamisiyoneri babonye ahumye akiri muto bajya kumushakira ishuri rifasha abana bafite ubumuga bwo kutabona muri Kenya, ahiga amashuri abanza n’ayisumbuye.
Yagize ati “Rwari urugendo rutoroshye kuko ndangije amashuri abanza nakomereje mu kigo gisanzwe, nta bundi buryo bwari buhari bufasha abatabona kwiga neza ariko baransomeraga, ngashyiraho umwete nanjye ngatsinda.”
Mu 2008, Dr Mukarwego yagarutse mu Rwanda, asaba Minisiteri y’Uburezi kumuha akazi.
Ati “Baranyemereye, nsubira muri Kenya gusezera [aho yakoraga] maze mu 2009 ntangira kwigisha muri Kaminuza y’u Rwanda, Koleji y’Uburezi.”
Dr Mukarwego Betty, Umunyarwandakazi rukumbi ufite Impamyabumenyi y’Ikirenga (PHD) mu bagore bafite ubumuga bwo kutabona
Uburyo yigisha kaminuza atabona
Ati “Njyewe amasomo yanjye mba nayateguye mu nyandiko y’abatabona ‘Braille’ ariko mfite umuntu ubishyira mu nyandiko zisanzwe nkakoresha projecteur. Haba hari umunyeshuri akajya ava kuri slide imwe nkamubwira akajya ku yindi, njyewe ngasobanura nkoresheje inyandiko zanjye.”
Avuga ko agitangira abanyeshuri bavaga no mu yandi mashuri babarizwamo bakaza kureba ukuntu umuntu utabona yigisha muri kaminuza ariko bagiye babimenyera.
Ati “Barabimbwiraga ko baza gukurikirana amasomo yanjye, najya kumva nkumva ishuri riruzuye ariko hari n’ababaga baje kureba batabyiyumvisha, gusa bagendaga babyishimira.”
Uko yageze ku rwego rwa PHD
Nubwo yigishaga muri kaminuza, Dr Mukarwego yakuranye inyota yo kwiga, maze mu 2011 atangira gushaka buruse nubwo yakomeje gucibwa intege ko ntayo azabona.
Yagize ati “N’Umuyobozi wanjye wa kaminuza yarambwiraga ngo mu Rwanda ntibagitanga buruse, narahagurutse njya kureba Minisitiri w’Uburezi icyo gihe yari Dr Vincent Biruta, namubwiye ikibazo mfite arambwira ati dosiye zawe uzinsigire. Undi munsi nicaye barambwira ngo buruse nayibonye, nahise nsubira muri Kenya niho numvaga ko nzabona abazajya bansomera mu bushakashatsi umuntu aba akora kuko inyandiko nyinshi zitarajya mu nyandiko zikoreshwa n’abatabona.”
Akomeza agira ati “Mu 2015 nibwo nabonye PHD, nishimira ko ari njyewe mudamu wa mbere ufite PHD mu bagore batabona mu Rwanda. Narishimye cyane ubwo bavugaga ko PHD mu bafite ubumuga bwo kutabona bayihaye umuntu uturutse mu Rwanda.”
Ibimushimisha mu buzima
Ati “Ndishimye cyane kuko nkorera igihugu cyacu, nigisha abana bazaba abayobozi b’ejo hazaza h’igihugu cyacu, hari nabo duhura bakansuhuza, bati ndakwibuka waranyigishije muri KIE, numva binshimishije cyane.”
Kuba ari Umuyobozi w’Abagore mu Ihuriro ry’Ubumwe Nyarwanda bw’Abafite ubumuga bwo kutabona, bituma ajya mu nama, agatanga ibiganiro n’ibitekerezo, kikaba nacyo mu bimushimisha.
Dr Mukarwego avuga ko Leta ntacyo idakora mu guteza imbere ubuzima bw’umugore bityo ikwiye no kongera ibikoresho byunganira abatabona mu mashuri yose kugira ngo n’umwana uhageze atabona yisange mu burezi budaheza abashe kugira iterambere rizatuma agera ku rwego nk’urw’abandi.
Ati "Impamvu ndi Dogiteri ni uko nabonye iby’ibanze byose n’abandi nabo babibonye no mu mashuri y’imyuga hakagezwayo ibikoresho bibunganira batera imbere, umugore utabona ntabe ari ku ruhande ahubwo akajyana n’abandi mu iterambere."
Impanuro ku bakobwa
Uretse n’abafite ubumuga bwo kutabona, Dr Mukarwego agira inama abakobwa guhora bumva ko bashoboye.
Ati “Kenshi abakobwa muri kaminuza mbabwira ko gukora aribyo bigira umuntu uwo ariwe, nta kintu kibaho gikomeye kuko naho umuntu yahura n’imbogamizi zitandukanye nyuma aratsinda."
Dr Mukarwego, umubyeyi nk’abandi
Dr Mukarwego ahamya ko nubwo afite ubumuga bwo kutabona, ni umubyeyi nk’abandi.
Yagize ati “Nkanjye ndi umubyeyi, umwana naramubyaye ndamurera, nkamwuhagira kandi ngakora inshingano zose z’umugore, umwana abona urukundo…abatabona ni abagore nk’abandi ntawe ukwiye kubaca intege.”
Uretse Dr Mukarwego, Umuyobozi w’Ihuriro Nyarwanda ry’Ubumwe bw’abatabona wahumye afite imyaka itanu witwa Kanimba Donatilla we arangije kwiga mu Cyiciro cya Gatatu cya Kaminuza (Masters).
Dr Mukarwego ni Umwarimu muri Kaminuza y’u Rwanda
Umuyobozi w'Ihuriro Nyarwanda ry'Ubumwe bw'Abatabona wahumye afite imyaka itanu witwa, Kanimba Donatilla we arangije kwiga mu Cyiciro cya Gatatu cya Kaminuza (Masters)
[email protected]


text:
Mana nkingurira nkugezeho amaganya yanjye.
29/3/2018, Deo Kabano,
Mana waremye isi n’ijuru, habwa ikuzo n’icyubahiro, kandi usingizwe iteka ryose. Nubwo nazinduwe no kukugezaho amaganya yanjye, ariko reka ne kuba gito, ntangire ngushimira ibyiza byinshi wampaye. Mbanje kugushimira ko wampaye akazina keza ka « RWANDA »; ndagushimira ko wampaye abana benshi kandi ukabaha kuvuga ururimi rumwe, ukaba warampaye ubutaka bwiza n’ ikirere cyiza. Ndagushimira ko bamwe mu bana banjye wabahaye amahirwe yo kwiga bakamenya ubwenge, abandi ukabaha amahirwe yo kumenya imyuga itandukanye, harimo abahinzi, aborozi, ababaji, abanyabukorikori, abahanzi, abatwara amamodoka, yewe ubu mfite n’abatwara indenge. Mu bana banjye wampayemo abaganga, abarimu, abasirikare, n’abayobora abandi. Ibi byose Mana yanjye ni wowe mbikesha.
Nubwo ngushimye bwose ariko Mana, mbabajwe cyane, kandi mfite ipfunwe ryo kukumenyesha ko , nubwo bwose wampaye ibyo byiza byose ngo bimfashe kurera abana banjye, ibyo sinabashije kubigeraho, kuko batewe n’indwara yananiranye, ari yo » Rwango, Bwicanyi, Bujura,buraya, karengane na mpemuke ndamuke » Nagerageje kukwiyambaza ubugira kenshi ngo untabare, nuko umpa imiti itandukanye yagombaga kubafasha ari yo » Ukuri, Urukundo, Ubwubahane, Ubutabera n’uburenganzira bwa Kiremwamuntu » ariko mana nubwo hari abaciye bugufi bakemera kuwunywa, ariko haracyari benshi batarawunywa, bamwe biturutse kubushake bwabo, abandi benshi, ari na cyo kibabaje bakabura uko bawunywa, bitewe n’itsinda ry’abana bamwe wampaye m Mana, ariko bigize kagaragara, ntako ntagoragoje ariko aba bo rwose barananiye. Mana Nyagasani, iki ni na cyo cyanzinduye cyane uyu munsi, aba bana banyigometseho Mana yanjye, bashyira mu kaga abandi benshi cyane, kubera iterabwoba ntigeze mbona kuva wandema .
Mana Nyagasani, aka gatsiko nkubwira, kayobowe n’uwitwa Paul Kagame. Mana ntunyumve nabi, nzi ko uri umukozi w’umuhanga, kandi ntawamenya imigambi yawe, ariko Mana umbabarire ntubifate nko kugucumura ninkubwira ko uyu mwana Kagame wampaye, kubera ubugome bwe n’ubwicanyi burenze kamere, akagerekaho n’ubujura buherekejwe no kwirarira n’uburyarya bwinshi, byatumye ngeraho nibaza niba na we akomoka mu biremwa byawe, kuko ubugome bwe bwarandenze, kandi urabona ko nsheshe akanguhe, ibyo nabonye ni byinshi. Ku ikubitiro Mana, uyu Kagame nta mpuwe na mba agira, ariko akagira amayeri menshi iyo bigeze mu guteza intambara. Sinirirwa mbikwibutsa, urabizi ko ariwe wayoboye ingabo zitwaga inkotanyi, mu gihe narindimo nshyira imbaraga mu kumvikanisha izo mpande zombi z’abana banjye bari bashyamiranye muri icyo gihe cya 1994, yagize atya anca mu rihumye nuko aba arituye indege yari itwaye Habyarimana, maze aba yakije umuriro, abatutsi baricwa hafi gushira, bicwa ahanini n’abahutu, nyuma nza gukubitwa n’inkuba maze kumenya ko Kagame uwo yoherezaga ingabo ze zikajya kwica abatutsi bene wabo, ngo kugira ngo batize umurindi abicanyi, maze akunde yangize isura ya guverinoma yari iriho, nkaho ibyo yari irimo ikora bitari bibi bihagije, agamije kugirango amahanga afatire ibyemezo iyo guverinoma, maze abone uko afata ubutegetsi yiyita ko ari umucunguzi w’abatutsi, kandi yaragize uruhare mu kubamarisha no kubiyicira hamwe na hamwe.
Abatutsi rero benshi ntibamenye amayeri ye, maze koko bamufata nk’umucunguzi wabo igihe kinini, nyuma ariko nk’uko akabaye icwende katoga, aza kugenda agaragaza isura ye nyakuri, aho atangiye kwica ku mugaragaro abacikacumu, urabizi benshi batabarutse, harimo, Assiel Kabera, Rwigara Assinapol, Rwisereka, Mucyo, Makuza, Inyumba, n’abandi benshi ntarondora ngo mbarangize. Umbabarire gukomeza kuvuga iby’uyu mwana bintera ikiniga, ariko reka nihangane nkomeze. Ubwo rero, ntiyahagarikiye aho, yashyizeho itsinda ry’abo bayoborana, maze abakura umutima kuko ibyo ababwiye byose babimira bunguri nta gushungura, kandi abenshi muri bo barize, niba atari bose. Kugira ngo abifatire rero bamutinye kurusha uko bakantinye njye mubyeyi wabo, cyangwa ngo bagutinye wowe Mwami Nyiri ibiremwa byose, yashyizeho itsinda ry’abacurabinyoma, bacurira amadosiye abo bose bayoborana, kugira ngo nihagira uzatinyuka azahite abona icyo amurega mu nkiko. Bizimungu, Ntakirutinka, Rusagara, Tom Byabagamba, abo ni urugero rwa bamwe mu bahuye n’ako kaga kuko bakoze icyaha cyo gukoresha ubwenge n’umutimanama wabahaye. « Mana ariko se koko uyu mwana Kagame ni wowe wamuremye? » uzi ko yageze aho avuga ibyangwa imbere y’amaso yawe, akabivugira ahagenewe kuguhimbariza, mu materaniro y’amasengesho imbere y’abana banjye bakwiyeguriye, akababwira ngo kwica ni byiza, ngo ahubwo bakagombye kuba na bo babikora? Wibuke Mana ibyo yavuze igihe yari amaze guhotora Colonel Karegeya.
Wagize se ngo ibye nari nabirangiza. Wa muti wampaye ngo mpe abana banjye nyuma y’akaga nahuye nako muri 1994, ari wo « Ukuri , urukundo, ubwubahane, ubutabera n’uburenganzira bwa kiremwamuntu » uyu kagame yagize atya arawufatira yanga gutanga ubwisanzure ngo abana banjye bawunywe, maze abahatira kunywa uwo we yihimbiye witwa « Gacaca , Ndi umunyarwanda, (dore ko izina ryanjye ryagatoye), abaha n’indi yitwa ‘agaciro; intore ntiganya; ingando kuri bose, n’undi wabiciye witwa Rwanda day ». Iyo miti ye yarayibahase ye, ndetse ashyiraho n’inkoni, abagize ngo barayirwanyije, abica ku manywa y’ihangu, abandi arabarigisa, abandi abohereza ngo kwota umuriro muri gereza yubatse kurusha uko yubatse amashuri, abandi abaha uburozi yabatije » Utuzi twa munyuza ».
Mana ubu undeba umutima wanjye warashengutse. Uzi se ikindi kintera agahinda? ni uko bamwe mu bana banjye bazi ubwenge kandi bakunda ukuri bakanga akarengane, Kagame uwo abo atishe , yabamariye muri za gereza ze, Victore Ingabire, Diane Rwigara na mama we Adeline, Kizito Mihigo waguhimbiraga indirimbo nziza cyane, Mushayidi, Niyitegeka, Boniface Twagirimana na bagenzi be, n’izindi nzirakarengane nyinshi utabara, zabujijwe amahirwe yo kubana n’imiryango yabo, ngo kuko bataramije uwo ujya ushaka kwigereranya n’izina ryawe. Nongere nkubaze ubugira kabiri Mana » Kagame uyu koko ni wowe wamurenye? »
Reka nikomereze, ikindi kintu rero amaze kuzoberamo, ni ikitwa » Ikinyoma n’uburyarya » aho amariye kubona agafaranga agacuncuye imifuka y’abana banjye, yahise agura indege eshatu zose, maze sinakubwira ahinduka rutema ikirere, amahanga arayazenguruka, ngo ajya kurata ibyiza yangejejeho, akagenda yivuga imyato ngo:
Iterambere riri kugana ku cyerekezo cya Singapour, kandi abashoramari yarabamariye ku icumu, abandi akabanyaga utwabo, abandi bagasenyerwa, kugira ngo hasigare isosiyeti imwe rukumbi ye yitwa « Crystal venture ». Iryo terambere rya baringa ni ryo rituma ntagisinzira kubera amarira y’abana banjye b’abapfakazi batagira kirengera, abarimu batagihembwa, ababyeyi bafungirwa kwa muganga kubera ko babuze ubwishyu; abaturage basenyewe amazu yabo ntibahabwe n’ingurane, abo imitungo yabo itezwa cyamunara ntibabone kirengera, kubera indwara ya « Cwe » yaheranye abana banjye, aho babona akarengane gakorwa ku mugaragaro bakaruca bakarumira.
Mana iby’uyu mwana wampaye Kagame n’agatsiko ke nkomeje kubirondora bwakwira bugacya, ariko sinagenda ntakubwiye ko ubushotoranyi bwe bwarenze imipaka, ngira ngo uzi intambara yateje muri Congo mu myaka yashize hakagwa abantu batabarika, harimo na bene wabo yivuganye abaziza gusa ko ari abahutu, none ubu utinyutse kubavugira cyangwa gushaka kubibuka ahita ahinduka umunyangengabitekerezo ya jenoside, kuko kuri we ngo abakwiye kwibukwa gusa ari abatutsi, kandi ibi akabikora atari impuhwe abagiriye, kuko n’ikimenyimenyi na bo arabica umunsi ku wundi, ahubwo kuko ari iturufu arisha imbere y’amahanga yiyita umucunguzi wabo, ko atariho ngo bashira. Ariko Mana, unyemerere mbikubaze ubugira gatatu » Uyu Kagame koko ni wowe wamurenye? ». Nkiri ku bibazo yanteje n’abaturanyi, aba agize atya ejo bundi, impunzi zampungiyeho zivuye ku muturanyi wanjye DRC, aba ajimishemo urusasu ngo kuko batinyutse kwigaragambya bakanavugira ku maradiyo, bavuga ko bafashwe nabi kandi ko n’inzara ibageze ku buce, ibyo kuri we bikaba bitemewe, kandi akabifata nk’aho bigamije kwangiza isura ye imbere y’amahanga. Abandi bavandimwe ari bo Uganda, Tanzania n’Uburundi ubu ntibakindeba n’irihumye kubera uwo mwana wanjye.
None rero Mana yanjye, unyemerere ngusabe ikintu kimwe, wunvise amaganya yose natewe n’umwana wampaye witwa Kagame n’agatsiko ke, ntako ntagize nk’umubyeyi, ntako ntagoragoje ngo acishe make ace inkoni izamba, areke abandi bana banjye babeho mu mahoro, ariko Mana yarananiye, ahubwo akomeza kugerageza gutatanya bamwe mu bana banjye, none rero kimwe mu by’ingenzi byatumye nkugana, ni ukugutakambira ngo uyu mwana w’ikirara umunkize umusubirane, kuko bamwe mu bana banjye bariye karungu bavuga ko bagiye kumurwanya mu buryo bwose bushoboka, none ndatinya ko nazongera nkakorwa mu nda, amaraso akongera akameneka, kandi Mana ufite ububasha bwo kubihagarika.
Ndakwinginze Mana, nfasha unkize uyu mwana w’ikirara hatagombye kumeneka andi maraso, kuko ayo yamennye ubwe arahagije. Reka ntahane icyizere ko uzantabara, maze « Rwanda nzongere ngire icyubahiro nk’icyo nahoranye » Amen.
Deo Kabano.
No Comments Yet
Laisser un commentaire
Vous devez être connecté·e pour rédiger un commentaire.


text:
News Details
Category: News
JALI HATASHYWE IKIGO JYAMUBANDI MWANA CYAKIRA ABANA BAFITE UBUMUGA
Ku wa 02 Kamena 2017, mu Murenge wa Jari ho mu Karere ka Gasabo hafunguwe ku mugaragara ikigo “JYAMUBANDI MWANA‘’. Iki kigo cyatashywe uyu munsi giherereye mu Murenge wa Jali mu Karere ka Gasabo cyakira abana bafite Ubumuga bagahabwa services z’Ubuvuzi, kwiga imyuga yo kudoda, kogosha no gukora inkweto. Umuhango wo gufungura iki kigo wayobowe na Bwana NDAYISABA Emmanuel Umunyamabanga Nshingwabikorwa wa NCPD wari uhagarariye Minisitiri w’Ubutegesti bw’Igihugu n’imibereho myiza y’Abaturage. Mu ijambo rye yashimiye Leta y’igihugu cy’Ububiligi yagize uruhare mu myubakire y’iki kigo, akomeza asaba ko buri wese yakomeza kugira uruhare mu kwagura iki kigo hongerwa ibikorwaremezo bikiburamo. Iki kigo Jyamubandi cyashyizweho ibuye ry’Ifatizo mu kwezi k’Ukuboza 2014. Abari aho basabwe ko abana babo barangije amashuri abanza bagana iki kigo bakigishwa imyuga.


text:
Ibibibazo 135 Yesu yabajije mu bihe bitatandukanye(Igice 1)
Yesu ni umwami w’umunyembaraga, ni umuhanga mu mirimo ye yose. Yesu yakoreshaga ibibazo yigisha umumaro w’ukuri kuby’ umwuka. Ubundi Yesu ntabwo yabazaga ikibazo ashaka kumenya igisubizo, yakoreshaga ibibazo nk’uko umuganga akoresha icyuma abaga n’ubushishozi kugirango agere kurwego rwiza rwo gukiza. Yesu nawe yabazaga ashaka kugera ku rundi rwego rwo kumvikanisha neza ibyo avuga.
Iki ni icyegeranyo cy’ibibazo Yesu yabajije. Gusa hari ibindi Yesu yabajije ariko hafi ya byose biri hano, ibi bibazo Yesu yabajije kugeza n’uyu munsi akeneye ibisubizo biduturutseho kugira amenye uko adufasha gusobanukirwa.
1. Nimukunda ababakunda gusa, muzahembwa iki?(Matayo5:46)
2. Nimuramutsa bene wanyu bonyine, abandi mubarusha iki?(Matayo5:47)
3. Ni nde muri mwe wiganyira wabasha kwiyunguraho umukono umwe?(Matayo6:27)
4. None se ikibaganyisha imyambaro ni iki?(Matayo6:28)
5. Ni iki gituma ubona agatotsi kari mu jisho rya mwene so, ariko ntiwite ku mugogo uri mu jisho ryawe?
6. Mbese hari abasoroma imizabibu ku mugenge, cyangwa imbuto z’umutini ku gitovu?(Matayo7:16)
7. Ni iki kibateye ubwoba, mwa bafite kwizera guke mwe?(Matayo 8:26)
8. Ni iki kibateye kwibwira ibidatunganye mu mitima yanyu? (Matayo9:4)
9. Icyoroshye ni ikihe? Ni ukuvuga nti ‘Ibyaha byawe urabibabariwe’, cyangwa nti ‘Byuka ugende’?(Matayo9:5)
10. Ni gute abasangwa babasha kugira agahinda bakiri kumwe n’umukwe?(Matayo9:15)
11. Mwizeye ko mbishobora?(Matayo9:28)
12. “Mwagiye mu butayu kureba iki?(Matayo11:7)
13. Ariko ab’iki gihe ndabagereranya n’iki?(Matayo11:16)
14. Ni nde muri mwe waba afite intama imwe, ikagwa mu mwobo ku isabato ntayikuremo?(Matayo12:11)
15. Umuntu yabasha ate kwinjira mu nzu y’umunyamaboko ngo amusahure ibintu, atabanje kuboha uwo munyamaboko, ko ari bwo yabona uko asahura inzu ye?(Matayo12:29)
16. Mwa bana b’incira mwe, mwabasha mute kuvuga amagambo meza muri babi?(Matayo12:34)
17. Mama ni nde, na bene data ni bande?( Matayo12:48)
18. Yewe ufite kwizera guke we, ni iki gitumye ushidikanya?(Matayo14:31)
19. Namwe ni iki gituma mucumurira itegeko ry’Imana imigenzo yanyu?(Matayo15:3)
20. Mufite imitsima ingahe?(Matayo15:34)
21. Ntimurajijuka?(Matayo16:9)
22. Abantu bagira ngo Umwana w’umuntu ndi nde?(Matayo16:13)
23. Ariko mwebwe ubwanyu mugira ngo ndi nde? (Matayo16:15)
24. Kandi umuntu byamumarira iki gutunga ibintu byose byo mu isi, niyakwa ubugingo bwe? Cyangwa umuntu yatanga iki gucungura ubugingo bwe?(Matayo16:26)
25. Nzageza he kubana namwe? Nzabihanganira kugeza ryari?(Matayo17:17)
26. Abami bo mu isi abo baka umusoro n’ihoro ni abahe? Ni abana babo cyangwa ni rubanda?(Matayo17:25)
27. Mbese muratekereza mute? Umuntu ufite intama ijana, imwe muri zo iyo izimiye ntasiga izo mirongo urwenda n’icyenda, akajya ku misozi agashaka iyazimiye?(Matayo18:12)
28. Unyitira iki mwiza?(Matayo19:17)
29. Urashaka iki?(Matayo20:21)
30. Mwabasha kunywera ku gikombe nzanyweraho?(Matayo20:22)
31. Murashaka ko mbagirira nte?(Matayo20:32)
32. Kubatiza kwa Yohana kwavuye he, ni mu ijuru cyangwa ni mu bantu?(Matayo21:25)
33. Ariko ibi mubitekereza mute?(Matayo21:28)
34. “Ntimwari mwasoma mu byanditswe?(Matayo21:42)
35. Ariko Yesu amenya uburiganya bwabo, arababaza ati “Mungeragereje iki, mwa ndyarya mwe? (Matayo22:18)
36. Ibya Kristo murabitekereza mute? Ni mwene nde? (Matayo22:42)
37. Mwa bapfu mwe, mwa mpumyi mwe, ikiruta ikindi ni ikihe, ni izahabu cyangwa ni urusengero rwubahiriza izahabu? 18Kandi ngo ‘Urahiye igicaniro nta cyo bitwaye, ariko urahira ituro rikiriho azaba yibohesheje iyo ndahiro arahiye.’ 19Mwa mpumyi mwe, ikiruta ikindi ni ikihe, ni ituro cyangwa ni igicaniro cyubahiriza ituro? (Matayo23:17-19)
38. Mwa nzoka mwe, mwa bana b’incira mwe, muzahunga mute iteka ry’i Gehinomu? (Matayo23:33)
39. Ariko Yesu abimenye arababaza ati “Uyu mugore muramuterera iki agahinda, ko ankoreye umurimo mwiza?(Matayo26:10)
40. Harya ntimubashije kubana maso nanjye isaha imwe? (Matoyo26:40)
41. Mbese wibwira yuko ntabasha gusaba Data, akanyoherereza abamarayika nonaha basāga legiyoni cumi n’ebyiri? (Matayo 26:53)
42. Ariko rero bibaye bityo, ibyanditswe byasohora bite kandi ari ko bikwiriye kuba?(Matayo 26:54)
43. Uwo mwanya Yesu abaza igitero ati “Harya muhurujwe no kumfata nk’uko muzira umwambuzi, mufite inkota n’inshyimbo? Nicaraga mu rusengero iminsi yose nigisha, kuki mutamfashe?(Matayo 26:55)
44. Mana yanjye, Mana yanjye, ni iki kikundekesheje? (Matayo 27:45)
45. “Ni iki gitumye uyu avuga atyo? Arigereranyije. Ni nde ushobora kubabarira ibyaha uretse Imana yonyine? (Mariko 2: 7)
46. Nuko arababaza ati “Mbese itabaza rizanirwa kūbikwaho inkangara, cyangwa gushyirwa munsi y’urutara? Ntirishyirwa se ku gitereko cyaryo?(Mariko 4:21)
47. Mbese ubwami bw’Imana twabugereranya n’iki?(Mariko 4 :30)
48. Arababaza ati “Ni iki kibateye ubwoba? Ntimurizera? (Mariko 4:40)
49. “Witwa nde?” (Mariko 5:9)
50. Ni nde ukoze umwenda wanjye? (Mariko 5:30)
51. Ni iki gitumye musakuza kandi murira?(Mariko 5:39)
52. Mbese namwe ntimugira ubwenge? (Mariko 7:18)
53. kuko kitajya mu mutima we ahubwo kijya mu nda, kikanyura mu nzira yacyo?(Mariko 7:19)
54. Ab’iki gihe bashakira iki ikimenyetso? (Mariko 8:12)
55. Igitumye mubazanya ni uko mudafite imitsima? Mbese ntimurajijuka ngo musobanukirwe? Mbega imitima yanyu iracyanangiwe! (Mariko 8:17)
56. Ubwo namanyuriraga abantu ibihumbi bitanu ya mitsima itanu, mwateranyije ubuvungukira bwuzura intonga zingahe? (Mariko 8 :19)
57. Kandi ubwo namanyuriraga abantu ibihumbi bine ya mitsima irindwi, mwateranyije ubuvungukira bwuzura ibitebo bingahe? (Mariko 8 :20)
58. Noneho ntimurasobanukirwa? (Mariko 8:21)
59. Ayifata ukuboko ayisohokana mu kirorero, acira amacandwe mu maso yayo, ayirambikaho ibiganza arayibaza ati “Hari icyo ureba? (Mariko 8:23)
60. Arababaza ati “Mwabagishaga impaka z’ibiki? (Mariko 9:16
Mu gihe cya Yesu,yigishirizaga mu migani kuko abantu bari bafite imitima inangiye kandi batizera amagambo ye.Ariko biradukwiye nk’abakristo kumenya ubutumwa bwamuzanye ko turushaho gukora ibyo ashaka no kumwamamaza kubataramumenya.


text:
INGINGO Z'INGENZI Z'URWANDIKO RWA Djamira UWIMANA RUSABA GUHINDURA IZINA.
Uwitwa, UWIMANA Djamira mwene MUNYANKINDI Manasse na MUKANDINDA Bonifrida utuye mu Mudugudu wa Kivumu, Akagari ka Gacyamo, Umurenge wa Gitega, Akarere ka Nyarugenge mu Mujyu wa Kigali;
Yasabye uburenganzira bwo gusimbuza izina Djamira, izina Juliette mu mazina asanganywe UWIMANA Djamira akitwa UWIMANA Juliette;
Impamvu atanga ni uko yahinduye imyemerere aho yavuye mu idini ya Isilamu akajya mu Itorero ry'Abangilikani mu Rwanda aho yanabatijwe izina Juliette.
Akaba asaba kwemererwa binyuze mu nzira zemewe n'amategeko, gusimbuza izina Djamira, izina Juliette mu mazina asanganywe UWIMANA Djamira bityo akitwa UWIMANA Juliette mu gitabo cy'Irangamimerere kirimo inyandiko ye y'ivuka.


text:
Nyanza: Intore zahuguwe kuri demokarasi n’imiyoborere myiza
Komisiyo y’igihugu y’amatora yahuguye mu karere ka Nyanza intore zo mu mirenge ya Busasamana, Kigoma na Mukingo muri ako karere ku ruhare rwazo mu kwimakaza demokarasi n’imiyoborere myiza binyuze mu matora kuri uyu wa gatatu tariki 28/03/2012.
Intore zahuguwe mu mahame ya demokarasi n’imiyoborere myiza
Kalinda Christine ushinzwe gukurikirana imyigishirize ya demokarasi n’imiyoborere myiza muri komisiyo y’igihugu y’amatora yasobanuye ko intego nyamukuru y’icyo gikorwa ari ukugira ngo intore zirusheho gusobanukirwa uruhare rwazo mu kwimakaza demokarasi n’imiyoborere myiza binyuze mu matora.
Yasabye ko binyuze muri ayo mahugurwa bazaba imboni ya komisiyo y’igihugu y’amatora bigisha ababatoye gushimangira amahame ya demokarasi n’imiyoborere myiza.
Kalinda yagize ati: “Igihugu cyacu cyubakiye ku mahame ya demikarasi n’imiyoborere myiza niyo mpamvu nk’intore mukwiye guhabwa ubumenyi buhagaije ndetse mukabugeza aho mutuye no kuri bagenzi banyu muhagarariyeâ€.
KayigyiAnge Claudewatanze inyigisho ku mahame ya demokarasi yasobanuye ko igihugu kigengwa nayo kirushaho  kwihuta mu iterambere. Yakomeje ababwira ko mu gihugu kigendera kuri demikarasi abaturage bagira ijambo ndetse bakagira uruhare mu bibakorerwa ngo bityo bakarushaho kwihuta mu iterambere.
Intore zahawe ayo mahugurwa zashimiye komisiyo y’Igihugu y’Amatora kugikorwa cyiza yakoze cyo kubaha inyigisho kuri demokarasi n’imiyoborere myiza hanyuma bayasoza biyemeza ko bagiye kuba umusemburo w’imiyoborere myiza na demokarasi haba aho batuye ndetse no muri bagenzi babo.
Ubusanzwe Demokrasi mu gisobanura cyayo ni ubutegetsi bw’abaturage, bushyirwaho n’abaturage kandi bukorera abaturage.


text:
Reba Video
Igitsina
Kaneza Alice
alicekaneza@gmail.com
Nitwa KANEZA Alice ndi umukobwa wifuza umusore mfite imyaka32 ndibana nkuda gusohokana numukunzi tukaryoshya(nubwo namubuze) UMUSORE NKENEYE NUZI GUTERA AKABARIRO UTAJENJEKA AKAMARA AGAHINDA MARANYE IGIHE!sindi mubi kandi mfite igikundiro ariko nabuze nuwambaza izina nkomoka muntara yiburasirazuba nkaba nigisha I kigali nkaba niga ULK soir! NB:CASH NDAZIFITE NA DPPRACEMENT NTA KIBAZO MFITE IMODOKA YANGE! Umusore wese unkeneye anyandikire kuli iyi email kandi abe ari serieux kandi yiteguye ko isaha nisaha twabonana tukabanza tukipimisha kugira ngo tutanduzanya!!!agomba kwemera ko twajya tumarana weekend yose twasohokeye ahntu tubana mu cyumba kimwe nzajya nkubaha cyane nkwihe wese de A a Z.umusore agomba kuba afite byibura21ans atarengeje45ans!! email: alicekaneza@gmail.com ok ndategereje (please ndababaye cyane) noneho ubu ndarembye rwose ayiwe Mana we !! dore aya mazi yose ari kuva muri iki gituba koko ndacyategereje ,abantu mumpa e mail ngasanga zidakora rwose!!!!
Nitwa KANEZA Alice ndi umukobwa wifuza umusore mfite imyaka32 ndibana nkuda gusohokana numukunzi tukaryoshya(nubwo namubuze) UMUSORE NKENEYE NUZI GUTERA AKABARIRO UTAJENJEKA AKAMARA AGAHINDA MARANYE IGIHE!sindi mubi kandi mfite igikundiro ariko nabuze nuwambaza izina nkomoka muntara yiburasirazuba nkaba nigisha I kigali nkaba niga ULK soir! NB:CASH NDAZIFITE NA DPPRACEMENT NTA KIBAZO MFITE IMODOKA YANGE! Umusore wese unkeneye anyandikire kuli iyi email kandi abe ari serieux kandi yiteguye ko isaha nisaha twabonana tukabanza tukipimisha kugira ngo tutanduzanya!!!agomba kwemera ko twajya tumarana weekend yose twasohokeye ahntu tubana mu cyumba kimwe nzajya nkubaha cyane nkwihe wese de A a Z.umusore agomba kuba afite byibura21ans atarengeje45ans!! email: alicekaneza@gmail.com ok ndategereje (please ndababaye cyane) noneho ubu ndarembye rwose ayiwe Mana we !! dore aya mazi yose ari kuva muri iki gituba koko ndacyategereje ,abantu mumpa e mail ngasanga zidakora rwose!!!!
Labels: gushaka inshuti, gushaka umukunzi, igihozo, Kaneza Alice, urukundo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Iyi ndirimbo ya Social Mula yagiye hanze kuwa 13 Nzeri 2018, ihita itangira kwinubirwa na bamwe bavugaga yateruye amagambo yo mu Cyongereza cyo mu ndirimbo ya Simi yitwa ‘Smile for me’ akayakoresha mu ndirimbo ye.
Aya magambo Social Mula yateruye ni ayo mu gitero cya mbere cy’indirimbo ye aho aba avuga ngo “Mbeshya niba ukuri kwawe kwancungura umutima, disi ndirimbira nubwo ijwi ryawe ryaba ari iyanga, gumana nanjye niyo waba ufite aho kujya.”
Aya magambo asa neza nari mu ndirimbo ya Simi cyane mu gitero cya kabiri cyayo.
Mu kiganiro Social Mula yahaye Radio Rwanda mu kiganiro Samedi Détente, yavuze ko adafite ubushobozi bwo guhimba amagambo mashya, ku buryo ashobora gushyira hanze indirimbo abantu bakamunenga nk’aho yakoze icyaha gikomeye.
Ati “Siko byagenze, ntago nashishuye. Mpamya ko uwabikuririje nawe atishimiye wenda ntago yishimiye ko indirimbo yanjye ikundwa. Ikintu bagendeyeho sinzi ukuntu ushobora kuba wafata ijambo riri mu cyongereza kandi ubusobanuro mu Kinyarwanda ngo rigire ubusobanuro bubiri ntibishoboka”.
“Ushobora kumva umuntu umwe yaririmbye ngo ‘ndagukunda’, undi akaza akabishyira mu cyongereza avuga ngo ‘I love you’.”
Ntabwo nashishuye kuko ntafite ubuhanga bwo guhimba amagambo mashya, nkoresha amagambo nasanze. Njye ku giti cyanjye sinjya nshishura.”
Social Mula avuga ko iriya ndirimbo ya Simi yayimenye bwa mbere ubwo abantu bamwe batangiraga kuvuga ku mbuga nkoranyambaga ko yayishishuye.
Ati” Sinzi, iriya ndirimbo sinari nyizi. Nayimenye umunsi batangiye kubisakaza bavuga ko nashishuye ariko mpamya ko n’abandi bose babibonye batanshinja gushishura. Nkunda gutanga ingero niba Safi yararirimbye ‘Good morning’ hari n’undi wayiririmbye mu cyongereza, n’ibintu bihura ariko abahanzi batabipanze.”
Ubundi se umuntu bivugwa ko yashishuye ryari?
Ubundi bivugwa ko umuntu yashishuye iyo yateruye amagambo y’undi muhanzi uko yakabaye akayakoresha ntakintu ahinduyeho ndetse ugasanga yanayakurikiranyije uko yari asanzwe ameze.
Cyangwa se, iyo umuhanzi yateruye umudiho cyangwa imirirmbire [melody] by’abandi uko byakabaye akabikoresha mu ndirimbo ataherewe uburenganzira ari nabyo bikunze kubaho ku bahanzi b’abanyarwanda.
Ikibazo cyo gushishura kimaze gufata indi ntera, cyakajije umurego mu minsi ishize ubwo itsinda rya Dream Boyz ryafataga indirimbo y’Umunya-Tanzania witwa Beka Flavour, rigakoresha umudiho na melody byayo nta burenganzira ribifitiye.
Indirimbo ya Social Mula bivugwa ko yateruye amagambo y’abandi
Indirimbo ya Simi


text:
Urubyiruko ni rwo moteri y’iterambere
Ibi byavuzwe na Minisitiri w’urubyiruko kuri uyu wa 21 Werurwe ubwo yaganiraga n’abanyeshuri bo muri Kaminuza y’u Rwanda ku bijyanye na politiki y’ubukorerabushake.
Avuga ko urubyiruko ari rwo moteri y’iterambere, yari agamije kwibutsa abanyeshuri bari bitabiriye ibiganiro ko ari bo mbaraga z’igihugu, ko igihugu kibakeneye kugira ngo gitere imbere.
Yakomeje avuga ko igihe Minisiteri y’urubyiruko yasubizwagaho ku itariki ya 6 Ukuboza 2011, Nyakubahwa Perezida wa Repubulika yagize ati: “turashaka ko igihugu cyubakira ku rubyirukoâ€.
Ibi ngo byatumye Minisiteri y’urubyiruko isaba kubarirwa mu cyiciro cya za Minisiteri zishingiyeho ubukungu bw’igihugu nk’iy’ubuhinzi, ibikorwaremezo,… Ku bw’ibyo rero, urubyiruko rufite inshingano zo kwihangira imirimo, rukareka gusaba inkunga, ahubwo igishoro, nuko rugakura amaboko mu mifuka rugakora.
Minisitiri w’urubyiruko yanabwiye urubyiruko rwo muri Kaminuza ko ari rwo rutezweho guhanga imirimo. Yabishimangiye agira ati : “n’ubwo hari abatekereza ko hari abantu muri kamere yabo batabasha kuyobora ahubwo kuyoborwa, ntibabe babasha gutekereza icyo gukora ahubwo bakumva ko bagomba gusaba akazi, njye ibyo simbyemera. Ni gute wakwiga Kaminuza ukayirangiza ukiri umuntu wo kumva ko hari abagomba kugutekerereza?â€.
Minisitiri w’urubyiruko kandi asanga amahuriro y’urubyiruko yose yagombye kuba uburyo bwo kurufasha kwiteza imbere. Yagize ati :â€kuki korari zitaba koperative? Iyo uririmba ushonje uba uganya. Muzamfashe dutekereze ku buryo aho urubyiruko ruhuriye rukora ibiruhuza ariko rugashaka na kashi, maze urubyiruko ruve mu cyiciro cy’abasindagizwa rujye mu cy’abasindagiza abandi â€.


text:
Uretse kuba ufite urusengero ubarizwamo ubundi utuye hehe mu buryo bw’umwuka?
Umubatizo w’amazi menshi usobanuye gupfana no kuzukana n’umwami wacu Yesu Kristo, nk’uko nawe yawubatijwe ashushanya ibyo gupfa kwe no kuzuka kwe. Iyo itorero rikwemereye kukubatiza riba rigutangiye ubuhamya ko uri umunyetorero mwiza wujuje ibisabwa,nuko bakagushyira mu mazi nka kumwe Yohana yabikoreye Yesu.
Amaso y’itorero afite aho agarukira. Ntareba hose kandi ntabona byose. Nimvuga itorero aha twumvikane ko ari idini runaka. Mu idini rero bibaho ko hari n’ibyo baba bakuziho ariko bakabyirengagiza kubera impamvu runaka zifitanye isano ahanini n’umusaruro baba bagutegerejemo.
Byashoboka ko ari wowe utanga menshi mu gushyigikira umurimo, wasanga wenda ari wowe uririmba neza ku buryo kukubura bisa n’igihombo, wasanga ari wowe ucuranga neza cyane abantu bakanezerwa, wasanga warize cyane ufite uburyo butandukanye ubafashamo, cyangwa se atari n’uko ufite umumaro ahubwo wenda banagutinya kubera imyanya ikomeye ufite cyangwa se ubundi bushobozi runaka, wowe ukajya ubona bakwakira neza ndetse banakwicaza ahantu hatagera buri wese ukabyishimiramo, kandi umutima wawe uzi neza imibereho yawe hirya no hino mu buzima bwawe bwa buri munsi.
Yakobo na Yohana bigeze gusaba Yesu ko yazabicaza impande ze, abasaba kunywera ku gikombe azanyweraho no kubatizwa umubatizo we. Mariko 10:36-38
Bishatse kuvuga ko kubatizwa umubatizo wa Yesu bikwiye kurenga kuba ikimenyetso cy’ubuhamya bw’itorero bikagera ku rwego rwo kuba guhamya ko wizera Yesu ndetse ukanywera ku gikombe yanywereyeho. Kuko aho yanyuze dutegerezwa kuhanyura natwe, nk’uko yavuze ko nta mugaragu uruta sebuja. Yohana 15:20.
Abameze batyo rero, bamaze gupfana nawe bazukana nawe kubwo kwizera, kandi ijambo ry’Imana riduhamiriza ko n’ubwo bakiri mu isi ariko mu buryo bw’Umwuka babana na we mu ijuru.
Nuko ituzurana nawe, itwicaranya na we mu ijuru, mu buryo bw’umwuka turi muri Kristo Yesu. Abefeso 2:6
Uvuga ko akijijwe rero yakabaye yicaranye na Yesu mu Ijuru mu buryo bw’Umwuka.
Mu buryo bw’umubiri bari mu isi basonza nk’abo mu isi, bakena nk’abo mu isi, barware nk’abo mu isi.
Ariko bicaye mu Ijuru mu buryo bw’Umwuka. Bagira urukundo nk’abo mu Ijuru, bahorana amahoro mu mutima nk’abo mu ijuru, bahorana umunezero nk’abo mu ijuru, bahimbaza Imana nk’abo mu ijuru, ubuzima bwabo bw’umwuka bubaho nk’abatuye mu Ijuru.
Abantu bameze batya rero bari mu ibanga ntibamenyerwa mu rusengero. Aba nibo bitwa itorero mu by’ukuri. Idini si itorero, icyakora ab’itorero bashobora kuba mu idini. Icyakora aba ubwabo bahawe Umwuka wera ho ingwate, kandi bahamanya na wo ko ari abana b’Imana. Niyo mpamvu banezerwa kandi isi ibababaza, bakavuga neza kandi babwiwe nabi, bagakunda kandi bangwa, ibyaha bibageraho bigasanga ntibafite umwanya wabyo kuko mu Ijuru hatagera ibyaha.
None mwenedata reka nkubaze akabazo k’amatsiko: Niba abana b’ijuru barituyemo mu buryo bw’Umwuka buriya aba Gehinomu bo batuye hehe?
Ukurikije uburyo twabonye haruguru abana b’Ijuru babaho usanze utuye mu ijuru? Abakozi b’Imana, abashumba, abadiyakoni, abanyamasengesho n’abandi bafite imyanya mu nzu y’Imana, bamwe muri bo nibo barwana nibo batongana, nibo bagambanirana, barasambana, bararoga, bakora ibyaha bikomeye bityo kandi ku cyumweru bose bambara neza ndetse bakabwira abandi Ijuru n’iterabwoba ryinshi n’ibikabyo.
Reka tuvugishe ukuri. Niba koko warapfanye na Kirisito ukazukana nawe, bivuzeko wicaranye nawe mu Ijuru mu buryo bw’Umwuka. None , ko ugambanira mugenzi wawe mu ijuru baragambanirana? Ko ubeshya mu ijuru barabeshya? Ko wiba ibyacumi n’amaturo n’imisoro no kuriganya n’ubundi bujura butandukanye uzi nawe ukora, mu Ijuru bariba? Ibaze ko abapadiri n’abapasiteri bamwe na bamwe bakoze Jenocide!
Nshuti tutitaye ku rwego uriho n’umwanya ufite mu rusengero reba neza aho utuye mu buryo bw’umwuka maze uhindukire ujye aheza, ibitari ibyo, aho uba ni naho uzakomeza kuba. Niba uniyumvisha ko wagezeyo, ukaba ukorerayo ibyaha, imbaraga zirukanyeyo Rusoferi ari we satani, nawe zizakujugunya mu muriro utazima ubikiwe abanzi b’Imana bose.
Iyo tutasomye neza Ijambo ry’Imana satani araturiganya akatwongorera ko gukizwa neza bidashoboka twambaye umubiri, nuko tugakora ibyaha kubw’ibyo. Ariko birashoboka. Yesu tuvuga ko ari muri twe niba koko ari umwami n’umukiza wacu, birashoboka. Ashobora kuba ari umukiza muri twe ariko atari umwami, kuko abaye umwami yategeka byose bitunanira. Niba yarakiranutse bigashoboka, natwe byashoboka. Pawulo amaze gukizwa yarakiranutse birashoboka. Petero na Yohana byarashobotse n’abandi benshi.
None ubwo tugoswe n’igico cy’abahamya bangana batyo tuzabona kindi ki cyo kwireguza? Abaheburayo12:1
Ntibikwiye ko umuntu wakiriye Yesu aba imbata y’icyaha icyo ari cyo cyose. Ubuzima bukijijwe burashoboka kandi tukiri mu isi. Niyo mpamvu abenshi bazatungurwa ababwiye ati: “Mumve imbere sinigeze mbamenya” kandi bari bazi ko bagerageje. Twenyine ntibishoboka ariko niba Yesu ari umwami mu buzima bwacu birashoboka. Niba bidashoboka ntihakongere kubaho kwibeshya ijuru, kuko abazaribamo n’ubu baririmo mu buryo bw’Umwuka.
Emerera Yesu atware ubuzima bwawe aguhindure utunganye rwose, hanyuma agutuze mu ijuru mu buryo bw’umwuka, ntuzongere kugira na rimwe ubwo uba intandaro y’ikibi kuko nta bibi biba mu ijuru.
Kingura umutima wawe Yesu aragutegereje ngo akugirire neza, agufite ibambe n’urukundo, ni cyo cyatumye yemera birya byose uzi, nuza arakwakira!
Vedaste [email protected]


text:
Ubushakashatsi bwakozwe ku ngaruka z’umubyibuho ukabije, bwagaragaje ko abana bavuka ku babyeyi bafite umubyibuho ukabije bakunze kwibasirwa n’indwara y’umutima.
Iyi nyigo yashyizwe ahagaragara n’Ibiro Ntaramakuru by’Abongereza, ivuga ko abana bagera kuri 35% bavutse ku babyeyi bafite umubyibuho ukabije, bakunze kutarenza imyaka 55 y’amavuko.
Nk’uko byatangajwe n’inzobere mu buzima, Doireann Maddock, ubu bushakashatsi bwakorewe ku bagore ibihumbi 28,540 bapimwe ibiro byabo mbere yo kubyara, ndetse n’abana babakomotseho ibihumbi 37,709 ubu bageze ku myaka hagati ya 34 na 61, basanze umwe muri batanu afite umubyibuho ukabije ku gipimo cya kiri hagati ya 25 na 29.9 mu gihe 4% babyibushye ku kigero (BMI) kiri hejuru ya 30.
Nyuma ngo baje gusanga harabayeho gupfa imburagihe ku bana ibihumbi 6,551 bagiye bazira ibintu bitandukanye harimo n’indwara y’umutima, aho 35 % by’impfu zaterwaga no kuvuka ku mubyeyi ufite umubyibuho ukabije ugereranyije n’abandi.
Ubushakashatsi bukomeza bugaragaza ko aba bana bavuka ku babyeyi babyibushye cyane bafite ibyago byo kwandura indwara y’umutima bingana na 42%.
Uwayoboye ubushakashatsi Prof Rebecca Reynolds wo muri kaminuza ya Edinburgh, asanga nyuma yo gushyira ahagaragara ibi, ababyeyi bakagombye kureba uburemere bwabyo bagatangira kugabanya ibiro ndetse bagakora imyitozo ngororamubiri yoroheje ndetse n’uturimo dutandukanye mu gihe cyo gutwita.
Prof Sir Stephen O'Rahilly wo muri Kaminuza ya Cambridge arashishikariza abantu kwirinda umubyibuho ukabije kubera ingaruka utera.
Aragira ati "abantu bafite umubyibuho ukabije baba bafite ibyago byinshi byo kurwara umutima, niyo mpamvu umuntu agomba gucungana n’imirire ye.”
Umubyaza Louise Silverton, arasanga abakora umwuga w’ububyaza bagomba kugira uruhare mu gukangurira ababyeyi kugabanya ibiro mu gihe bitegura kubyara cyangwa mbere yaho, babereka indyo ibafasha.
Ababyeyi batwite barasabwa kwirinda umubyibuho ukabije
Ubushakashatsi bwakozwe ku ngaruka z’umubyibuho ukabije, bwagaragaje ko abana bavuka ku babyeyi bafite umubyibuho ukabije bakunze kwibasirwa n’indwara y’umutima.


text:
Kugira ngo ubunyamaswa bwabaye muri Jenoside butazasubira uburere bukwiye kubakira ku Ndangagaciro na Kirazira
Abize mu ishuri rya GS Nyagasambu ryo mu murenge wa Nyamirama mu karere ka Kayonza mbere ya Jenoside yakorewe Abatutsi mu 1994 bavuga ko urubyiruko rw’iki gihe rukwiye guhabwa uburere bushingiye ku Ndangagaciro na Kirazira z’Abanyarwanda, kugira ngo ibikorwa by’ubunyamaswa byakorewe Abatutsi muri iyo Jenoside bitazasubira ukundi.
Rwamurenzi Appolinaire watangije iryo shuri mu mwaka wa 1965 agamije korohereza abana bakoraga ingendo ndende bajya kwiga, muri Jenoside yishwe urw’agashinyaguro abamwishe “bemeza ko nta handi bamujugunya atari mu musarane w’iryo shuri yatangije†nk’uko umuhungu we warokokeye kuri iryo shuri, Murenzi Telesphore abivuga.
Mbere y’uko Rwamurenzi agira igitekerezo cyo gutangiza iryo shuri bamwe mu bana bo muri ako gace ngo bajyaga kwiga i Rwinkwavu ku birometero bisaga 20, abandi bakajya kwiga i Rwamagana ku bisaga 30 kandi bagenda n’amaguru kuko nta modoka zabaga zihari.
Iryo shuri ngo ryabaye igisubizo kuri abo bana banariherwamo uburere bwiza kuko abaryigagamo batsindaga neza ibizami bya leta nk’uko Bizimana Claude waryizemo mu 1988 abyemeza. Cyakora muri Jenoside Rwamurenzi yiciwe hamwe n’abandi barezi icyenda b’iryo shuri bazira ko ari Abatutsi, kandi mu babishe hakabamo n’abanyeshuri bigishije.
Bizimana avuga ko ari ubunyamaswa burenze kamere kuba umuntu yaratangije igikorwa kiri mu nyungu rusange z’abaturage bakamwitura kumwica, barangiza bakanamushinyagurira ngo “agomba kuruhukira mu misarane y’amashuri yubatseâ€
Avuga ko uburere buhabwa abana b’iki gihe bukwiye gushingira ku Ndangagaciro na Kirazira z’Abanyarwanda, bagatozwa buri gihe ko kizira kwica umuntu, by’umwihariko uwakugiriye neza.
Abanyeshuri b’iryo shuri bavuga ko bamaze gusobanukirwa amateka mabi yaranze u Rwanda ku buryo bitoroshye ko hagira umuntu ubashora mu nzangano.
Umuyobozi w’iryo shuri Nkeshimana Telesphore na we avuga ko uburere butangirwa muri iryo shuri butanga icyizere ko amateka mabi yaranze u Rwanda atazasubira ukundi, kuko uretse amasomo abana banatozwa gukunda igihugu kandi bakagikorera batizigamye.


text:
Gikomero: Hatashywe inyubako zizatuzwamo imiryango yari yandagaye ku gasozi
Abantu 324 biganjemo abatagiraga aho baba n’abandi bari batuye mu manegeka bagiye kwimurirwa mu nyubako ziherereye mu Murenge wa Gikomero mu Karere ka Gasabo.
Umuyobozi w’Akaerere ka Gasabo Steven Rwamurangwa yavuze ko iyo nyubako yubatswe mu buryo bw’inzu umunani zihurijwe mu nyubako imwe (8/1), ku buryo hubatswemo amazu 64.
Yagize ati “Abazatuzwa muri iyo nyubako ni abazaba bemejwe n’abayobozi bo hasi bafatanyije n’abaturage baturanye. ”
Iyi nzu yubatswe n’ingabo za RDF mu gihe cy’amezi 10, itwara agera kuri miliyoni 930Frw. Ayo mazu kandi arimo ibyangombwa byose by’ibanze kugira ngo bayabemo ndetse n’ibiribwa bishobora kumara amezi.
Kuri uyu wa Gatandatu tariki 27 Ukwakira 2018, abayobozi batandukanye bagiye kuhakorera umuganda, aho bahateye ibiti, byahuriranye n’umunsi ngarukamwaka wo gutera igiti mu Rwanda.
Iki gikorwa kiri muri gahunda y’u Rwanda y’icyerekezo 2020 yo kuba byibura abaturage bangana na 70% batujwe ahantu heza habafasha kwiteza imbere.
Guverinoma yiyemeje kubaka byibura umudugudu umwe muri mirenge yose igize igihugu uko ari 416.
Ibitekerezo ( 1 )
Aya mazu nimeza nibyiza,blavo kuri leta y,ubumwe Bwabanyarwanda ihora idutekerezaho.


text:
Biragoye kubona umuntu udakoresha Google, abantu benshi bakoresha iyo bari gushakira ikintu kuri interineti. ndetse benshi bazi ko ariyo website yoroshye gukoresha kuko ari ukwandika ijambo ushaka ugakanda ENTER!
Mu mikoreshereze myiza ya Google, ntabwo gushaka ikintu kuri Google ari ukwandikamo ijambo cg interuro ngo ukande ENTER. Wowe, ni wowe uba uzi icyo uri gushaka, ni nawe ugomba gutegeka Google ibyo iguha n’ibyo itaguha.
Ingero:
1.Niwandika ijambo Bush muri Google, izaguha president wahoze ayobora America, iguhe bush isobanura ikigunda (ibyatsi), n’ibindi.
2. Niba wiga Biologie, uri gushakisha ibijyanye n’igisimba cyitwa Jaguar, niwandika iri jambo muri Google, bitewe n’uko hari n’amamodoka bita Jaguar, Google nayo izayaguha kandi utayakeneye.
Wakora iki ngo Google iguhe icyo ushaka? Andika interuro cyangwa ijambo, usige akanya ukurikizeho akamenyetse ko gukuramo – kurikizaho ijambo udashaka hano.
Ingero:
1. Bush: bush -George -president -us – America, Google mubyo izaguha nta kintu kizaba kirimo ijambo George, president cyangwa US cyangwa America.
2. Jaguar -car -cars Google izaguha ibyerekeye Jaguar ariko bitari mubusobanuro bw’imodoka. Ibisimba nibyo bizaza ku mwanya wo hejuru muri results Google izaguha.
Kandi na none niba hari icyo ushaka ko google iguhereza, kerekeye ishakisha ryawe, wongereho akamenyetso ko guteranya + ….. Urugero niba Wanditsemo “Geaorge” , wenda ushaka ‘George Washington’, google ishobora kukizanira ‘Bush’ cg abandi bitwa George, icyo ukora wandikamo “George”, ubundi ugakuramo amagambo udashaka nka ‘Bush’ ndetse ukanongeramo amagambo ushaka nka ‘Washington’….wabyandika gutya “George -Bush +Washington” .
Ushobora kongeramo ukanakuramo amagambo ushaka uko angana kose bitewe nicyo wifuza.


text:
Caitlyn Jenner, se w’abavandimwe ba Kim Kardashian yavuze ko hashize amezi menshi yarahejwe na bamwe mu bo mu muryango we barimo na Kim Kardashian wigeze kugaragaza kumushyigikira ubwo yihinduraga umugore.
Caitlyn Jenner mbere atarihinduza umugore
Caitlyn Jenner yihinduje igitsina aba umugore muri Mata 2015, yanahise ava ku izina rya Bruce Jenner afata iry’abagore. Bikimenyekana ko ashaka kwihinduza umugore, byabanje gutungura abana be, birabatangaza ndetse biranababaza cyane ubwo yasohokaga mu kinyamakuru cya InTouch afite isura y’abagore, ariko nyuma baje kumva ibyifuzo bye baramushyigikira.
Nyuma y’igihe atumvikana cyane mu itangazamakuru, Caitlyn Jenner, yavuze ko muri iki gihe nta muntu ukimuvugisha mu bo mu muryango we ariko by’umwihariko Kim Kardashian na Kris Jenner wahoze ari umugabo we.
Mu kiganiro yari yatumiwemo cyitwa Good Morning Britain, Caitlyn Jenner w’imyaka 67, yagarutse ku mibanire ye n’umwana we nyuma y’igitabo yasohoye yise “Secrets of My Life : A History” avugamo impamvu zatumye ahitamo kwihindura umugabo.
Yumvikanisha kurakara, yagize ati “Nyuma y’igitabo ntabwo ndongera kuvugana na Kris. Kim we hashize nk’amezi atandatu cyangwa icyenda atamvugisha.”
Yakomeje ati “Kim… Nkunda Kim, ni umuntu mwiza, mufitiye icyubahiro cyinshi kuba ari umubyeyi, umushabitsi, gusa na we cyo kimwe na Kris, ibyemezo bye biba byanzuye.”
Caitlyn Jenner yavuze ko ari akababaro gakomeye kuri we kuba atakiri kumwe n’abana be mu mitekerereze imwe, avuga ko kubyumva bimugora, ati “Ni igihombo gikomeye mu buzima bwanjye, atari ukuba ntakibifite, kuri njye birababaje nkunda abana banjye cyane, narabakujije, mu by’ukuri natakaje imyaka 25 ndi kumwe na bo mu buzima.
Bruce Jenner kuri ubu ufite imyaka 67 ndetse akaba yarihinduje igitsina yatandukanye na nyina wa ba Kardashian muri 2013 gusa muri Nzeri 2016 bari bagishakisha impapuro zibemerera kubona gatanya buri wese agaca inzira ze. Baretse kubana bafitanye abana babiri barimo Kendall na Kylie Jenner.


text:
Umuhungu yakundanye n’umukobwa bahuriye ku rubuga facebook. Barakundana bahana na nimero za watsap, umunsi umwe umukobwa ahamagara umuhungu ati: Sheri, uri he ko ngukumbuye. Umusore ati ndi iwanjye nicaye mu busitani ndasharamye. Umukobwa ati ifotore unyereke ifoto, Umuhungu bihuza nuko yari arimo kugenda mu muhanda, abona igipangu cyiza imbere kirimo ubusitani, abuhagararamo arifotora ayoherereza umukobwa kuri watsap, umukobwa ifoto arayitegereza, aramusubiza ati niba ari aho uri reka nsohoke ngusuhuze uri iwacu.
3 Comments
-
Hahh mbega guseba!
-
ntabwo bishekeje, ahubwo birababaje.
-
ntazindi byendagusetse?


text:
PAUL KAGAME 2017: N’ubwo afite uburambe mu koga mu maraso y’Abahutu n’ay’Abatutsi, noneho ubanza yarangije gusoma nkeri!
PAUL KAGAME 2017: N’ubwo afite uburambe mu koga mu maraso y’Abahutu n’ay’Abatutsi, noneho ubanza yarangije gusoma nkeri! Nkunda kureba sinema zerekana uko inyamaswa zihiga. By’umwihariko ariko njya nitegereza cyane uko Intare zitwara iyo zirimo guhiga izindi nyamaswa. Sinibuza guseka cyane iyo mbonye intare isimbukiye imbogo ariko byagera aho izindi mbogo zirukaga zihunga zigasa n’iziyunguye agatekerezo, zigahagarara, zikisuganya, zigasubira inyuma gutabara iyazo yasigaye mu nzara z’intare! Nta gishimisha nko kureba ukuntu intare Umwami ishyamba yiruka ibebera, ikimwaro cyayibanye cyinshi! Muri iyi…


text:
Perezida Kagame yabigarutseho kuri iki Cyumweru ubwo yitabiriraga inama ya Komisiyo y’Umurongo Mugari wa Interineti, i New York. Ni komisiyo afatanya kuyobora na Carlos Slim.
Iyi nama yitabiriwe n’abandi bayobozi barimo Umunyamabanga Mukuru wa ITU, Houlin Zhao n’Umuyobozi Mukuru wa UNESCO, Audrey Azoulay.
Perezida Kagame yatangiye aha ikaze abakomiseri bashya muri iyi komisiyo, avuga ko umusanzu wabo uzaba ingirakamaro ku bikorwa byayo.
Yakomeje agira ati “Turitegura kugera mu gihe kidasanzwe aho kimwe cya kabiri cy’abatuye Isi bagerwaho na Interineti. Iyi ni intambwe tugomba kwishimira nubwo iri terambere ritagabanyijwe ku buryo bungana mu bice byose by’Isi.”
“Ubwo abantu benshi bamaze kugerwaho na Interineti, tugomba gutekereza ku buryo buri wese yagerwaho n’iryo koranabuhanga mu buryo bungana kandi ntawe ubangamiwe. Kugira ngo tubyaze umusaruro udushya tuzanwa n’Ikoranabuhanga tugomba no gutekereza ku birigenga.”
Perezida Kagame yavuze ko uburyo bwiza bwo kubikora ari ugukorana bya hafi hagati y’abafatanyabikorwa bose yaba za leta, abikorera n’abashakashatsi.
Iyi komisiyo y’Umuryango w’Abibumbye yashyizweho mu 2010, igamije kwihutisha ikoranabuhanga rya interineti muri gahunda z’iterambere za buri gihugu.
Imibare yo muri Kamena 2018 igaragaza ko nko mu Rwanda abakoresha internet bageraga kuri 5,475,448 nk’uko imibare y’Urwego Ngenzuramikorere, RURA, ibigaragaza.
Muri abo bose abakoresha internet igezweho ya 4G bari 34,922.


text:
Umugoroba wo gushimira Musare Faustin usoje imirimo ye wabereye kuri Ambasade y’u Rwanda, ku mugoroba wo ku wa 14 Kamena 2018.
Nyinawase Pulchérie wigeze kuyobora Diaspora nyarwanda mu Bubiligi kimwe n’abandi bagiye bafata ijambo, bagaragaje ko igihe cyose bakoranye neza na Musare.
Yagize ati “Musare warakoze igihe cyose tumaranye mu Bubiligi twakwigiyeho byinshi, mu bushishozi n’ubwitonzi bwakuranze mu kazi kawe, watubereye kandi umubyeyi, umuvandimwe n’inshuti ku buryo buri wese uri hano abyumva neza kuko mu magambo biragoye kubivuga, cyakora ntitubabaye kuko ugiye mu Rwanda rwa Gasabo, abo mu Rwanda Rugari (Diaspora)natwe tuzajya tuza twisanga, namwe nimuza muze mwisanga.”
Diaspora yamushimiye ko yayibaye bugufi mu gihe yubakaga inzego zayo mu Bubiligi, zimaze gukomera.
Musare n’umuryango we bashimiye abagize Diaspora bagize igitekerezo cyo kubasezera nyuma yo gusoza imirimo yari ashinzwe mu Bubiligi.
Ati “Turacyari kumwe kuko gukorera igihugu ni ibya buri munsi aho turi hose kandi ubu itumanaho ryateye imbere tuzakomeza twungurane ibitekerezo.”
Abana n’ababyeyi bagize Itorero Itetero bizihije uyu mugoroba wari wanitabiriwe n’Ambasaderi w’u Rwanda mu Bubiligi, RugiraAmandin, bavuga imivugo, banasusurutswa n’umuhanzi Alphonsine Nyiratunga.
Amafoto: Jessica Rutayisire


text:
Nubwo kumenya ko umugore atwite bisaba kwemezwa na muganga , hari udukoresho twabigenewe dusangwa muri za farumasi, umugore cyangwa umukobwa ushaka kumenya ko yasamye ashobora kwifashisha akamenya uko bihagaze.
Utwo dukoresho twitwa ‘test de grossesse’ cyangwa ‘pregnancy test’ . Buri wese ashobora kukagura iyo acyeka ko yasamye kugirango yipime.
Test de grossesse ikora ite?
Test de grossesse ipima umusemburo witwa gonadotrophine chorionique ukorwa na nyababyeyi y’ umugore wasamye inda. Uwo musemburo ntushobora gukorwa iyo umugore atasamye, ariko uboneka mu nkari z’uwasamye hashize iminsi 8 asamye inda. Icyo uwo musemburo umaze ni ukugirango ubuze umugore wasamye gusubira mu mihango kugirango igi rizavamo umwana riba ryatangiye gufata munda ibyara ritavaho.
Uwo musemburo ugenda wikuba inshuro ebyiri buri minsi 2 cyangwa 3 kugeza igihe inda igiriye amezi 3, nyuma yaho ugatangira kugabanuka. Uko kugabanuka kwawo bamwe bavuga biri mu bituma isesemi igabanuka iyo umugore arengeje amezi atatu ya mbere atwite. Uwo musemburo n’ubwo ugabanuka nyuma y’amezi atatu, uba ugishobora kugaragara mu maraso cyangwa mu nkari z’umugore utwite.
Ni ryari ukwiriye gukora test de grossesse?
– Iyo imihango yatinze kuza kandi ukumva ufite isesemi nyinshi.
– Ku mugore wakuyemo inda, test de grossesse ishobora kumubeshya ko yasamye kuko mu nkari ze haba hakirimo ya misemburo ya gonadotrophine yo ku nda ya mbere iyo hatarashira igihe kinini ibyo bibaye.
Icyitonderwa : Ntacyo bimaze gukora test de grossesse ako kanya ukimara gukora imibonano mpuza bitsina idakingiye, ni byiza ko utegereza hagashira iminsi 10 kuko umusemburo upimwa n’iyo test ugaragara nibura ku munsi wa 7 cyangwa wa 8 kuva igihe umugore yasamiye inda.
Uko Test de grossesse ikoreshwa
Teste de grossesse ziriho iki gihe ziba zirimo ibyo bita anticorps zishinzwe kumenya wa musemburo wavuzwe haruguru. Iyo ugeze muri farumasi bagusobanurira uko ikoreshwa wagera mu rugo ukabyikorera ukoresheje inkari z’igihe icyo ari cyo cyose n’ubwo bwose biba byiza iyo ukoresheje iza mu gitondo, cyane cyane ku nda ikiri nto cyane.
Mbere yo kwipima ugomba kwirinda kunywa amazi cyangwa ibindi bintu kuko bishobora gutuma itagaragaza ibisubizo bizima. Ugomba kandi kubanza gusoma amabwiriza yabugenewe aba ari ku gakarito ifunitsemo warangiza ugafata iyo test ukayikoza mu nkari nturenze umurongo wabugenewe uba wanditseho max. Iyo ibyo ubirangije urategereza hagashira iminota 3 kugera ku 10 . Iyo itwite hazamo uturongo tubiri dutukura hagati. Iyo udatwite hazamo akarongo kamwe gatukura hejuru. Iyo wakoze test nabi nta kintu kizamo cyangwa cyanazamo hakaza akarongo gatukura ariko kari hasi nkuko biba biri ku mashusho y’amabwiriza aba ku gikarito test ifunitsemo.
Mu mafarumasi habamo amoko menshi ya test de grossesse. Urugero ni izitwa Primacard . Gukoresha test waguze muri farumasi biremewe kandi bitanga ibisubizo by’ukuri. Iyo ubonye igisubizo cya negatif ushobora kongera gukora test nyuma y’iminsi 3. Nyuma yo kumenya ko wasamye ukoresheje iyo test yo muri farumasi ugomba kujya no kwa muganga bagafata amaraso bakamenya igihe inda imaze .
Test de grossesse igura angahe?
Hari izigura kuva ku mafaranga 500 kugeza ku mafaranga 3500 kandi zose zipima neza ibiciro bitandukana bitewe n’inganda zakorewemo.
Test de Grossesse ikoreshwa inshuro zingahe?
Test de Grossese ikoreshwa inshuro rimwe gusa ,wamara kumenya igisubizo ukakajugunya ahabugenewe ,kugira ngo hatagira umwana ugakinisha .
Mu gushyira ’Teste de grossesse’ mu nkari ntabwo uba ugomba kurenza umurongo wanditseho ’Max’
Utegereza hagati y’iminota 3 n’iminota 10
Uko ibisubizo bigaragara:Iyo utwite hazamo utorongo 2 dutukura(Positif), iyo udatwite, hazamo akarongo kamwe ahagana hejuru(Negatif). Iyo wabikoze nabi hazamo akaromgo kamwe gatukura hagati cyangwa ntihagire ikigaragara nkuko ubibona ku ifoto


text:
Ruhango: Abarokotse barasaba ko imibiri y’ababo yashyingurwa mu cyubahiro
Bamwe mu barokotse jenoside yakorewe abatutsi mu karere ka Ruhango, barasaba ko imibiri y’ababo itarashyingurwa mu cyubahiro, hashakishwa uko ishyingurwa, kuko mu bihe nk’ibi byo kwibuka bibatera ikibazo gikomeye cyane.
Hirya no hino mu mirenge igize aka karere, uhasanga imibiri igishyinguye mu mva zitameze neza, abarokotse bagasaba ko yakwimurirwa mu nzibutso zimeze neza, kugirango bajye babona uko bajya kubibukira ahantu hahesheje ishema.
Mukamurenzi Beatrice warokokeye jenoside mu mudugudu wa Rurembo akagari ka Gikoma, ninaho atuye, avuga ko bibabaza cyane iyo babona nyuma y’imyaka 21 ababo bagishyinguye ahantu hadashimishije.
Ati “mu bihe nk’ibi nibwo usanga tuza guharura ibyatsi bibaba byarameze ku mva zishyinguyemo abacu, ugasanga n’abantu batabyitabira neza. Ariko baramutse bashyinguye ahantu hamwe mu rwibutso rugaragara, rwose byadushimisha kuko twajya tujya no kubibuka twumva nta kibazoâ€.
Ubyobozi bw’akarere ka Ruhango, buhamya ko iki kibazo koko gihari, ndetse ngo buri mwaka bugira gahunda yo gushyingura imibiri mu cyubahiro iba yaragiye iboneka hirya no hino.
Bugasaba abaturage gutanga amakuru y’ahashyinguye imibiri ku buryo budashimishije, kugirango ijye yegeranywa hanyuma ijyanwe gushyingurwa mu nzibutso zabigenewe.
Umuyobozi w’akarere ka Ruhango Mbabazi Francois Xavier, avuga ko mu murenge wa Ruhango hagiye kubakwa urundi rwibutso rwa jenoside rutandukanye n’urwari ruhasanzwe, akizeza abarokotse ko imibiri y’ababo, izashyngurwa mu cybahiro vuba, agereranyije n’imbaraga zizashyirwa mu ku rwubaka.


text:
Umunyamakuru wa Radio Umucyo akaba n’umushyushyarugamba(MC) mu misango y’ubukwe nyarwanda yatangije umushinga w’ubukwe hamwe n’uwo yihebeye Providence
Umunyamakuru wa Radio Umucyo witwa Jyamubandi Deo yatangije umushinga w’ubukwe afitanye na Providence , berekanywe bwa mbere mu materaniro yabereye kuri Dove Hotel, kuri iki cyumweru tariki 27 Gicuransi mu iterero rya ADEPR , umudugudu wa Nyarugenge.
Umunyamakuru, MC akaba n’umusizi Jyamubandi deo, yari yagaragiwe n’inshuti ze zirimo abo biganye, abo bakorana n’umuryango we mu rwego rwo kumwereka ko bamushyigikiye.
Deo na Providence berekanwe muri CEP(former KIST-KHI) aho Deo yakoreraga umurimo w’Imana ikiga muri Kaminuza y’u Rwanda
Deo yashimye Imana ko yamubashishije kuva mu cyiciro kimwe akajya mu kindi . Yongeyeho ko nta kinezeza umubyeyi nko kubona umwana we akura muri make ntagwingire,kuva mu cyiciro cy’ingaragu ujya mu cyiciro cy’abubatse na byo binezeza ababyeyi.
Yashimangiyeko kubona uwo muhuza bitoroshye nk’abakirisito bisaba kubisengera. Yagize ati “Kubona uwo muhamanya, mukundana by’ukuri, mwuzuzanya mutarareranywe si ikintu cyoroshye uretse Imana iduhitiramo twebwe abamenye Yesu Kristo. Nanezerewe cyane kubona itorero rya ADEPR umudugudu wa Nyarugenge batuzamurira ibiganza bakaduha uburenganzira bwo gutangiza umushinga w’ubukwe twarabisengeye Uwiteka yumva gusenga kwacu. Ntabwo tugiye kwicara ngo tugereke agakuru ku kandi kuko urugendo ruracyari rurerure kugeza ku rupfu cyangwa Kristo agarutse kujyana itorero rye.”
Jyamubandi Deo mu ijambo yageneye abari bamugaragiye, ntiyahwemye gushimira ababyeyi, inshuti n’abavandimwe bakomeje kumushyigikira muri uyu mushinga w’ubukwe kandi yashimiye umukunzi we Abiringiyimana Providence wamweretse urukundo rutagajuka mu gihe cy’imyaka irenga 2 bamaranye.
Aha Deo yari yabaye MC mubukwe
Ubukwe Bwa M.C, Umunyamakuru akaba n’umusizi Jyamubandi Deo na Abiringiyimana Providence buzaba Kuwa 18/08/2018.


text:
Gushaka umugore muzabana mugahuza, ni ihuririzo ku basore kimwe no ku bakobwa , kandi koko ni byo kuko n’Abanyarwanda baravuga ngo "Ukurusha umugore aba akurusha urugo".
Muri iyi minsi usanga hari abasore babaye ingaramakirambi, atari uko babikunze ahubwo ari ukwibaza ko ‘aho kugira urugo rubi wakomeza kuba ingaragu.
Dore bimwe mu byo abasore usanga bahurizaho mu kurambagiza umukobwa ushobora kuvamo umugore muzima.
1. Umugore udahorana inzitwazo
Abasore aho bava bakagera usanga mu kurambagiza, badakunda umukobwa uhorana inzitwazo, uhora aniha mbese buri munsi ukumva avuga ibitagenda gusa.
2. Umukobwa udashingira ku mitungo y’umusore
Nta musore ukunda umukobwa umukundira ko hari imitungo runaka afite kuko aba atekereza ko ishize yamureka, ahubwo wa wundi umukunda uko ari atabitewe n’ibyo amubonana.
3. Umuntu wo kwizerwa
Umusore wese aba ashaka umukobwa wo kwizerwa, haba mu budahemuka ndetse no mu mico isanzwe abandi na bo bakaba bamwizera.
4. Umukobwa wubaha
Kubahwa, kwitabwaho no gushimirwa abagabo barabikunda.
Iyo rero umusore arimo kurambagiza areba neza ndetse akita ku mukobwa uzamwubaha akamwereka ko atandukanye n’abandi bagabo.
5. Umukobwa usobanutse
Umukobwa usobanutse mu kurimba, mu buhanga ndetse no mu mpano zitandukanye abasore bamwibandaho.
Iyo umusore arebye kuri ibi ngibi aba agira ngo ahantu hose umugore we azajya azabe ahesha umugabo we ishema haba ku mubiri no mu mutwe, mbese azi kwisobanura.
6.Umuterankunga
Iki ni ikindi kintu cy’ingenzi umusore arebaho, akareba niba umukobwa arambagiza azamushyigikira mu bitoya n’ibinini aho kumubera uracantege.
Kuba umukobwa agushyigikira mu bintu runaka bigaragaza ko afite akamaro mu buzima bwawe.
7.Umukobwa mwiza
Aha iyo bavuze umukobwa mwiza, ntabwo ari mu buranga gusa , ahubwo no mu mico,akaba ari umunyangeso nziza mu buzima bwe bwa buri munsi.Uko asa inyuma bikajyana n’imico afite.
8. Umugore mwiza n’umubyeyi mwiza
Mu kurambagiza, umusore areba niba uzavamo umugore ukuzuza inshingano ariko ukavamo n’umubyeyi mwiza, mu kurera no kwita ku muryango.
9.Umujyanama
Umusore ushaka kubaka bya nyabyo areba niba umukobwa arimo kurambagiza azamubera umujyanama mwiza akamushyigikira mu migambi myiza kandi akamuhana mu gihe yateshutse inshingano.
10.Ubaho ubuzima bworoshye kandi udasamara
Nta mugabo wifuza kugira urugo rumeze nk’aho ari mu gace k’imirwano, niyo mpamvu mu kurambagiza umusore areba niba umugore azoroshya ubuzima , ibintu ntibihore byacitse.
Ibintu 10 abasore bose bahurizaho iyo bashaka umukobwa barongora
Gushaka umugore muzabana mugahuza, ni ihuririzo ku basore kimwe no ku bakobwa , kandi koko ni byo kuko n’Abanyarwanda baravuga ngo "Ukurusha umugore aba akurusha urugo".
Labels: urukundo


text:
Abanyarwanda barashishikarizwa kwirinda ibiyobyabwenge cyane cyane urubyiruko
Buri wese arasabwa kugira uruhare mu kurwanya ibiyobyabwenge
“Dushyire hamwe twese twubake u Rwanda ruzira ibiyobyabwenge†niyo nsanganyamatsiko y’umwaka wa 2012 mu kurwanya ibiyobyabwenge no kubica mu Rwanda. Abaturage barasabwa cyane kuba buri wese ijisho rya mugenzi we mu gukumira no kwirinda kunywa ibiyobyabwenge cyane cyane hitabwa ku rubyiruko.
Ingaruka z’ibiyobyabwenge ni nyinshi kandi u Rwanda rwafashe iya mbere mukubirwanya
Ingaruka z’ibiyobyabwenge ni nyinshi kandi zisenya u Rwanda n’Abanyarwanda babikoresha. Zimwe muri izo ngaruka harimo nko gupfa,kurwara,kugira ubumuga ,umutekano muke,kudindiza igihugu,ubukene mu miryango,kutiga neza ku banyeshuri babifata, ubuzererezi, kwishora mu mibonano mpuzabitsina ukaba wakwanduriramo virusi itera SIDA n’ibindi. Izi ngaruka zose zishobora kugera ku muntu wanyweye ibiyobyabwenge bitewe n’uko nyine aba yayobye ubwenge bitewe n’ibyo yanyweye,bityo akaba yakora n’ibyo atagamije gukora rimwe na rimwe bikaba ari na bibi cyane byamushora mu kaga.
Ikibabaje ngo ni uko ahanini urubyiruko arirwo ahanini rwishora muri ibyo biyobyabwenge,bityo rukandirika kandi nyamara ari rwo rwari ahazaza h’u Rwanda. Gusa n’abakuru nabo ntitwakwibagirwa ko bakoresha ibiyobyabwenge ari nayo mpamvu mu nzego zose ,ku bufatanye bwa Polisi,Imbuto Foundation,na Minisiteri y’urubyiruko hatangijwe mu  kwezi k’ukuboza mu mwaka wa 2011 ,ubukangurambaga kuri gahunda yo guca no kurwanya ibiyobyabwenge,hasobanurwa ububi bwabyo,ingaruka zabyo ndetse abantu bashishikarizwa kubyirinda no kubirinda urubyiruko . Iyi gahunda ikaba yaraje ikurikira iyatangijwe muri 2006 yari ifite insanganyamatsiko igira iti “Fata umwana wese nk’uwaweâ€yanatangijwe na Madamu Jeanette Kagame.
Mu mwaka wa 2012 hafashwe gahunda yo kurwanya ibiyobyabwenge
Muri uyu mwaka wa 2012, gahunda yo guca ibiyobyabwenge cyane mu rubyiruko irakomeje, buri Munyarwanda akaba asabwa kuba ijisho rya mugenzi we mu kurandura burundu ibiyobyabwenge. Mu kurwanya no guca ibiyobyabwenge buri Munyarwanda arasabwa bwa mbere kwirinda kunywa,gucuruza,gukwirakwiza no gukora ibiyobyabwenge. Buri wese kandi agafata iya mbere mu kubirinda na mugenzi we.
Ni muri urwo rwego Minisiteri y’urubyiruko n’ikoranabuhanga,itumanaho n’isakazabumenyi “MYICTâ€yafashe iya mbere mu gushyiraho itsinda rigizwe n’abantu 7 rihagarariye gahunda yo kurwanya ibiyobyabwenge mu rwego rw’igihugu. Rikaba rifite inshingano yo gukurikirana ishyirwa mu bikorwa rya gahunda yo kurwanya ibiyobyabwenge . Mu kugira ngo gahunda yo kurwanya ibiyobyabwenge ishyirwe mu bikorwa nta mbogamizi,amadini yose yo mu Rwanda akazabigiramo uruhare ashishikariza abayoboke bayo,inzego za Leta ,imiryango idaharanira inyungu n’itangazamakuru nabyo bikaba bizagira uruhare muri gahunda yo guca ibiyobyabwenge.
Ku rwego rw’umurenge,akagari n’umudugudu muri buri karere hakaba harashyizweho imboniâ€focal point†aho hazashyirwaho amatsinda agizwe n’abantu 7 bazakurikirana ishyirwa mu bikorwa rya gahunda yo guca ibiyobyabwenge.
Buri Munyarwanda akaba asabwa kugira uruhare mu kurwanya ibiyobyabwenge agira ikibazo icye,agira inama  yo kubireka ababikora,ababikwirakwiza,ababinywa yaba azi,bananirana akagira uruhare mu gutanga amakuru ku nzego zibishinzwe. Buri wese akaba kandi  asabwa kugira inama ababaswe n’ibiyobyabwenge yo kubireka,akabikora afite umutima w’urukundo n’impuhwe nk’uko Assistant Inspector Mushimyimana Theresie ukorera mu karere ka Nyabihu yabitangarije abaturage.
Igikorwa cyo kurandura burundu ikoreshwa ry’ibiyobyabwenge kikaba kizamara amezi 6, aho kizatangira kuri uyu wa 26/05/2012 mu turere twose. Mu rwego rw’igihugu kikazatangirira mu karere ka Gatsibo mu murenge wa Kabarore ,kikazatangizwa na Madamu Jeanette Kagame aho azashyira ibuye ry’ifatizo mu kubaka amacumbi y’abarimu mu burezi bw’ibanze bw’imyaka 12.Aho kandi  hakazatangwa ubuhamya ku ngero nziza zabayeho mu kureka ibiyobyabwenge.
Â
Â